Kacin: Bosni potreban novi Ustav\nPotpredsednik delegacije Evropskog parlamenta za jugoistočnu Evropu Jelko Kacin ocenio je da je BiH potreban novi Ustav i da bez ustavnih promena nema funkcionalne BiH.\nKacin je za današnje sarajevsko Oslobođenje podsetio da su se lideri sedam političkih partija iz BiH u petak u Briselu sastali sa evropskim zvaničnicima i da je jasno rečeno šta se od njih očekuje u pogledu sprovođenja presude Evropskog suda za ljudska prava u predmetu "Sejdić i Finci".\nOn je takođe istakao da se u BiH tek sada "javila neka velika priča oko ulaska Hrvatske u EU".\n"Da je funkcionisala, BiH bi sigurno dve i po godine unazad bila svesna šta je čeka zbog ulaska Hrvatske u Evropsku uniju na području poljoprivrede i izvoza prehrambenih proizvoda, ali se to tek sada tu negde javlja kao neka velika priča. A gde su bile te institucije pre dve i po godine?", upitao je Kacin.\nKacin je takođe prošle sedmice na zasedanju Odbora za spoljnu politiku Evropskog parlamenta izrazio zabrinutost zbog političkog stanja u BiH i ocenio da je organizovanje međunarodne konferencije za BiH svakako korak u pravom smeru, ali da bez ustavnih promena nema funkcionalne BiH.


Erdogan: Umesto Audija vozite Folksvagen Pasat\nTanjug 11. oktobra 2019. 21:34\nANKARA – Odluka kompanije Folksvagen da napravi novu fabriku u Turskoj navela je turskog predsednika Redžepa Tajipa Erdogana da naloži državnim službenicima iz vladajuce stranke da od 1. oktobra počnu da koriste Folksvagen Pasat kada im isteknu trenutni ugovori za iznajmljivanje automobila.\nNavodi se da će njegova AKP stranka iznajmiti 19 automobila marke VW Pasat, ali se očekuje da to posluži kao primer za nekoliko hiljada državnih službenika širom Turske da učine isto.\nNajviši turski zvaničnici trenutno koriste Audije, a ugovori im isticu krajem godine.\nVW će novu fabriku izgraditi 40 kilometara severoistocno od grada Izmira, na zapadnoj obali Turske, a u pogonu kapaciteta 300.000 vozila godišnje proizvodiće se nova generacija Pasata i Škode Superb od 2022. prenosi B92.net.\nSpekuliše se da će dve trećine od 300.000 proizvedenih automobila biti upravo Pašat. Otvaranje ove fabrike stvoriće 5.000 radnih mesta uključujući i lokalne dobavljače.\nTurska ima „gustinu“ automobila, od samo 150 vozila na 1.000 građana, a u prvoj polovini 2019. prodato je oko 212.000 vozila, više nego upola manje nego u istom periodu prošle godine (482.000).


Mitrovica sigurnim koracima postaje čistiji grad – Ozon Media\nSremska Mitrovica – Krajem februara meseca u svim naseljima u Sremskoj Mitrovici postavljena su reciklažna ostrva sa po tri tipska kontejnera namenjena za primarnu selekcija otpada. Kontejneri su postavljeni u okviru projekta „Stvaranje društva bez otpada“, sa čijom realizacijom će se nastaviti.\nNaredna aktivnost, kako je najavljeno iz JKP „Komunalije“, kao jednog od nosioca projekta, biće postavljanje 21 providne kante za smeće u samom centru Sremske Mitrovice. Postavljanje ovih kanti bi trebalo da se ralizuje u narednih mesec dana.\nPored providnih kanti, iz JKP „Komuinalije“ najavljuju i postavljanje 1000 plavih kante za smeće zapremine 120 litara namenjenih individualnim domaćinstvima. Ove kante u kojima će se vršiti odvajanje PET ambalaže, papira i kartona biće postavljenje u određenim ulicama u gradu.\nTakođe, kako najavljuju iz „Komunalija“ jedan deo domaćinstava će uskoro dobiti plastične kese za odvajanje suvog otpada.\nManđelos dobija novu zgradu Mesne zajednice\nMoguće nove investicije „Luvate“\nBroj poseta: 62398581


Pravo na istu zaradu za isti rad - Pravni vodič za novinare\nZvuči samoobjašnjivo, ali da budemo sasvim precizni: bez obzira da li je firma privatna ili državna, zaposleni koji obavljaju isti rad, odnosno rad za koji se zahteva isti stepen stručne spreme, ista radna sposobnost, odgovornost i isti fizički i intelektualni rad – moraju da imaju istu zaradu. Sve drugo je zakonom zabranjeno.\nDrugim rečima, ako po sistematizaciji radnih mesta radiš na istoj poziciji kao i tvoj kolega a dobijaš manju platu od njega, možeš da tužiš poslodavca i na sudu dobiješ naknadu za razliku u platama. Na tu naknadu poslodavac je obavezan da ti uplati i pripadajuće doprinose.\nImaš pravo na odgovarajuću nadoknadu čak i ako po nalogu poslodavca obavljaš poslove koji su složeniji od poslova u opisu tvoje radne pozicije, tj poslove koji se nalaze u opisu nekog bolje plaćenog radnog mesta. Potreban uslov da ostvariš ovo pravo je da na sudu dokažeš da si zaista obavljala te poslove.


Bentley kolekcija nameštaja ograničenog izdanja - Lux Life luksuzni portal\nKao delo Bentley Design brenda, ova linija je ograničena na sto komada svakog predmeta, noseći na sebi specijalno kreirani Bentley Centenary logo, slaveći duh i veličanstvenost jednog čitavog veka.\nZa ovu priliku, tri nova komada obogaćuju ovu kolekciju, pri čemu je svaki od njih napravljen od najboljih materijala, uz neverovatno kvalitetnu izradu. U ponudi su radni sto, fotelja i odgovarajući otoman, a svi dele inovativni dizajn i vrednosti koje su otelotvorene u Bentley sedištu.\nRučno kreirani naprednim tehnikama, upotrebom savremenih visoko kvalitetnih materijala, ovi komadi će poboljšati svaki enterijer. Metalni ramovi su kreirani od pozlaćenog rama, sa tamno obojenim detaljima, dekorisanim tečnim zlatom.\nOsnovani 1919.godine, Bentley brend je kreirao svoj prvi prototip u londonskom predgrađu, možda čak i ne sluteći da će postati simbol inovacije i transformacije automobilske industrije svojim neverovatnim modelima.


beograd Archives - Stranica 6 od 16 - Rock SvirkeRock Svirke\nTri benda, među najboljim bluz-rok sastavima u Srbiji, Texas Flood, Šinobusi i Cotton Pickers, nastupiće na prvom festivalu pod nazivom „Springtime Bluesy Fest“ u Beogradu, 22. marta 2013. godine, u klubu Vrtoglavica (Šajkaška 15b).\nLegendarni kantautor, vrsni gitarista i harizmatični zabavljač Čak Profet (Chuck Prophet) sa svojim pratećim bendom The Mission Express nastupiće 16. aprila u klubu The Quarter, kao i dan kasnije u beogradskom Domu Omladine.\n14. februar koji vezujemo za ljubav i zaljubljene, bio je takođe savršen dan i prilika da poslušamo jednu od najvećih ako ne i najveću našu divu sa prostora bivše Jugoslavije, Josipu Lisac, naravno.\nKikindski bend Knapp nastupiće u subotu, 16 februara u okviru Bigz scene (šesti sprat, levo krilo, Bulevar Vojvode Mišića 17, Beograd). Specijalni gosti biće beogradski mladi pank rok sastav Freak Out.\nLegendarni britanski bend Whitesnake održaće koncert 14. juna na Kalemegdanu u okviru svoje velike svetske turneje „Year of the Snake“. Biće to turneja sa najvećim hitovima iz njihove višedecenijske karijere poput „Is This Love“, „Here I Go Again“, „Fool For Your Loving“, „Still of the Night“ i mnogih drugih.\nJedan od najvećih rok sastava svih vremena, Aerosmith, po saznanjima lista „Večernje novosti“ u junu će održati koncert na beogradskom Ušću u okviru drugog izdanja festivala „Belgrade calling“.\nBeogradski bendovi Xanax i Mravi nastupiće 2. decembra u klubu “Drugstore” (Bulevar Vojvode Bojovića 4, Beograd). Članovi Xanax-a, sviraće kako stare tako i pesme sa novog albuma, dok će Mravi publiku zabavljati autorskim pesmama.\nBeograd će 1. septembra 2013. godine biti epicentar muzičko-scenskog spektakla – „The Wall“ i Rodžer Voters (Rodger Waters) stižu na Ušće!\nU martu ove godine Beograd je postao bogatiji za još jedan bend. ViLa FiLoZofina postoji tek osam meseci, a iza sebe već imaju specijalnu nagradu na takmičenju „Jelen demofest“, spot za pesmu “Samospoznaja”, kao i album prvenac „Vila Filozofina”.


06.05.2021 u 09:17\nStefanović čestitao Dan Vojne štamparije „Beograd"\nPotpredsednik Vlade Srbije i ministar odbrane Nebojša Stefanović čestitao je svim pripadnicima Vojne štamparije „Beograd” 6. maj - Dan Vojne štamparije. Stefanović je naveo da su pripadnici Vojne štamparije „Beograd” pokazali dostojnim naslednicima i čuvarima tradicije prve štamparske radionice tadašnjeg Ministarstva vojnog ustanovljene još daleke 1898. godine, saopšteno je iz Ministarstva odbrane Srbije. „Čestitam vam praznik, uveren da ćete s jednakim uspehom i predanošću nastaviti da radite i unapređujete domen izdavačke i štamparske delatnosti”, istakao je Stefanović u čestitki.\n26.03.2021 u 20:46\nKina šalje vakcine za pripadnike Vojske Srbije\nKina će u najskorijem periodu pokloniti novi kontigent vakcina koji će, pre svega, biti namenjen pripadnicima Vojske Srbije i članovima njihovih porodica i to će biti nova podrška Kine Srbiji, izjavio je danas ministar odbrane Nebojša Stefanović posle sastanka sa kineskim kolegom Veijem Fengheom. „Ministar (Vei Fenghe) je ljubazno ponudio i mi smo sa zahvalnošću prihvatili novu donaciju u vakcinama. Ta donacija će se odvijati na relaciji dva ministarstva odbrane”, rekao je Stefanović i dodao da je sa kineskim kolegom potpisao sporazum o donaciji, pre svega, u medicinskoj opremi, ali i u opremi koja se već nalazi u sastavu Vojske Srbije, prenosi Tanjug. On je zahvalio na svim dosadašnjim donacijama u medicinskoj opremi i vakcinama koje su, kaže, doprinele da Srbija bude jedna od\nMinistar odbrane Nebojša Stefanović obišao je danas vojnu bolnicu Karaburma u kojoj se lekari i medicinsko osoblje i u ovom trenutku brinu i bore za zdravlje 84 pacijenta sa teškim simptomima kovid virusa, saopšteno je iz Ministarstva odbrane. On je razgovarao sa komandantom vojne bolnice Karaburma pukovnikom dr Ivom Udovičićem i zaposlenima o uslovima njihovog rada i njihovom daljem unapređenju. Kroz ovu vojnu ustanovu do sada je prošlo više od 1.900 kovid pacijenata u prethodnih skoro godinu dana, a vojna bolnica Karaburma specifična je po tome što se u nju šalju kovid pacijenti sa najtežim simptomima. Ministar je prethodno obišao i patrolu vojne policije koja je zadužena za bezbednost vojne bolnice Karaburma, a koju su činili komandir stariji vodnik prve klase\n23.02.2021 u 12:03\nMinistar odbrane Nebojša Stefanović sastao se sa ministrom odbrane Republike Kipar Haralambosom Petridesom i komandantom Nacionalne Garde Kipra general-potpukovnikom Dimokritosom Zervakisom, na sajmu naoružanja „IDEX 2021” u Abu Dabiju, saopšteno je iz Ministarstva odbrane. Stefanović je govorio i o nastavku saradnje u oblasti vojne industrije, kao i o zajedničkoj obuci i vežbama Vojske Srbije sa Nacionalnom Gardom Kipra. Ministar Petrides govorio je o kvalitetu, efikasnosti i pouzdanosti isporučenih sistema naoružanja i vojne opreme fabrika Odbrambene industrije Srbije i „Jugoimport-SDPR”, kao i o visokom nivou obučenosti svojih jedinica u rukovanju tim sistemima.\n21.02.2021 u 10:14\nSrpsko naoružanje na sajmu u Abu Dabiju\nMinistar odbrane Nebojša Stefanović, na poziv potpredsednika i premijera Ujedinjenih Arapskih Emirata, vladara i ministra odbrane Dubaija šeika Muhamed bin Rašed al Maktuma, prisustvovao je otvaranju 15. Međunarodnog sajma naoružanja i vojne opreme „IDEX 2021” u Abu Dabiju, saopštilo je Ministarstvo odbrane. Ministar Stefanović se pre zvaničnog otvaranja Sajma neformalno susreo sa državnim ministrom odbrane Ujedinjenih Arapskih Emirata Muhamedom Ahmedom al Bovardi al Falasijem. Prema rečima ministra Stefanovića, ovaj vodeći sajam naoružanja i opreme dobra je prilika da naša odbrambena industrija prikaže ono što je stvorila u prethodnom periodu i što može da proizvede. On je izjavio da će se tokom Sajma sastati sa kolegama ministrima odbrane iz više zemalja sveta sa kojima će\n08.02.2021 u 09:58\nSavet za nacionalnu bezbednost i o „pojedinim čestitkama” za Dan državnosti\nMinistar odbrane Nebojša Stefanović preneo je posle sednice Saveta za nacionalnu bezbednost, da je na današnjoj sednici posebna pažnja bila posvećena aktuelnoj situaciji na Kosovu i Metohiji, koju je ocenio sve složenijom. „Razgovarali smo o više važnih tema, a prva je bila aktuelna situacija na teritoriji Kosova i Metohije. Razgovarali smo o složenoj situaciji za nas. Složena je u političko-bezbednosnom smislu. Razmotrili smo šta preduzimaju naši državni organi da sačuvaju bezbednost i stabilnost na teritoriji južne srpske pokrajine”, rekao je on. Istakao je da je namera da se zaštiti bezbednost pre svega srpskog stanovništva. Stefanović je naglasio da je situacija na Kosovu io Metohiji sve složenija, a da postoje i nove situacije poput pojedinih čestitki za Dan državnosti, kojima se\n06.01.2021 u 21:43\nStefanović o aferi „Prisluškivanje“: Vučić je moj prijatelj sa kojim delim sudbinu više od 20 godina\n„Već nekoliko dana slušam spekulacije i kuloarska nagađanja u kojima se javno ili skriveno i perfidno implicira o mojim potencijalnim saznanjima u vezi sa prisluškivanjem predsednika Republike. Tim povodom i sa jedinim ciljem da ne dozvolim da se lažima i insinuacijama nanosi šteta mom imenu i dosadašnjem radu, podsetiću sve zlonamernike, da je Aleksandar Vučić moj prijatelj, čovek sa kojim delim svoju sudbinu više od 20 godina, državnik od kojeg sam naučio sve o politici i koga bezrezervno pratim od prvog dana našeg poznanstva i prijateljstva i u političkom i svakom drugom smislu. Takođe im poručujem da niko ne treba da brani predsednika Vučića od mene. Zahvaljujući njemu sve ovo vreme sam u politici i na funkcijama koje sam do sada obavljao, uključujući i sadašnju, tako da sam potpuno spreman da\n11.05.2021 u 15:25


Naslovna Fudbal Engleska ili Belgija: Ko će do bronze u Rusiji?\nNa društvenim mrežama se pojavila majica fudbalske reprezentacije Engleske (FOTO: Clive Rose/Getty Images)\nSelektor Belgije Roberto Martines od utakmice za bronzu na Svetskom prvenstvu u Rusiji protiv reprezententacije Engleske (subota, 16:00) očekuje isti meč kao i u grupnoj fazi takmičenja. Ukoliko se to desi, „Crveni đavoli“ uzimaju prvu medalju u istoriji takmičenja s obzirom da su u tom okršaju slavili prelepim golom Adnana Januzaja.\nU suprotnom, biće to još jedan „ćorak“ za zlatnu generaciju, iako su pod vođstvom pomenutog Martinesa i uz pomoć neverovatnog Edena Azara ostvarili veliki napredak u poslednjih nekoliko godina.\nDuel na Krestovski stadionu u Sankt Peterburgu ima reputaciju meča koji niko neće pamtiti kada se turnir završi. Međutim, utakmica za treće mesto svakako ima potencijal da bude prilično otvorena, sa više šansi i golova nego što je to bio slučaj u takmičenju po grupama. Uostalom, tradicija govori tome u prilog.\nBelgija – Engleska i ostali ,,duplikati“ na Svetskom kupu\nEngleska još uvek ne može da se oporavi od teškog poraza u polufinalu od Hrvatske, a pošto će „Gordi Albion“ nastupiti u nešto drugačijem sastavu, što zbog povreda i bolesti što zbog odluke Gereta Sautgejta, Belgija ima ulogu blagog favorita.\nPre njihovog duela u poslednjem kolu grupne faze obe reprezentacije obezbedile su plasman u eliminacionu rundu. Belgijanci su bili nešto konkretniji, posed lopte je bio skoro izjednačen, a lakšeg protivnika u osmini finala za tim 44-godišnjeg stručnjaka osigurao je Januzaj divnim pogotkom u 51. minutu.\nS druge strane, Sautgejt je Engleze, koji pre turnira i uz novi sistem nisu mogli da očekuju veliki rezultat u Rusiji, učinio ponosnim, a uzimajući u obzir istorijat dve selekcije na svetskim prvenstvima, bronza je nesumnjivo ogroman uspeh.\nNa ostrvu je očigledno zavladala prevelika euforija pred duel sa Hrvatskom, a i nekadašnji kapiten Mančester junajteda Roj Kin veruje da se Engleska „zanela“ sloganom „It’s coming home“, umesto da je svu svoju pažnju usmerila na sledeći meč.\nMeđutim, bez obzira što je pohod ka tituli za Belgiju i Englesku zaustavljen, danas bi trebalo da vidimo „slobodniju“ igru, neka nova lica i više golova, ali nikoga ne treba da zavara loša medijska percepcija duela za treće mesto. Bronza je za ova dva nacionalna tima važnije nego ikada.\nSledeći tekstJokić maksimalno, Tomas minimalno, a željeni rezultat je Denver u plej-ofu


Dve trampe o kojima priča Evropa, sve kreće od Dijega Košte! - Sportske.net\nOn bi mogao da bude okidač, sigurno odlazi iz Atletika, ali bi umesto Kine mogao da ostane u ozbiljnom fudbalu!\nŠta mislite, kako bi se Pogba proveo, da mu je Roj Kin kapiten?Šta mislite, kako bi se Pogba proveo, da mu je Roj Kin kapiten?Junajted je u velikoj krizi, podatak koji govori sve!Siti na "Old Trafordu" napravio najveći korak ka odbrani titule!Primera - "Jorgandžije" odložile Barsino slavlje, Korea rasterao "Slepe miševe"!\nDijego Košta je na izlaznim vratima Atletika, posle suspenzije, svađe i nakon što je odbio da trenira, ispostavilo se da je njegov povratak u klub loš potez.\nSimeone je uložio 66 miliona evra, klupski rekord u Brazilca, ali sada će probati da ga se oslobodi.\nDalijan Lifang čeka Koštu kao zapeta puška, čekaju ga još iz vremena u Čelsiju, kada ga je Konte sprečio da ode, a onda mu pola godine kasnije poslao poruku da nije potreban.\nSada se pojavila ideja o razmeni sa PSŽ. Kavaniju je ostala godina ugovora do kraja, želi u Španiju, sa druge strane PSŽ bi mogao da uzme Koštu čiji borbeni duh, iskustvo mogu mnogo da pomognu timu, uz jasno, rizik od njegovog karaktera.\nO tome odlučuje Tuhel, ovo je samo mogućnost, videćemo šta će na kraju biti od svega.\nŠto se tiče trampe Juventusa i Intera, Ikardi za Dibalu, za sada su male šanse, ni jedan ni drugi nisu oduševljeni, pogotovo ne Dibala. Ako dođe Ikardi, to bi značilo da odlazi Mandžukić, navijači Juventusa ne žele fudbalera Intera, ali se ne pitaju.\nNaime, do skoro najbliži saradnici Marota i Paratići veruju da će trampa postajati izvesnija kako leto bude odmicalo i kada i Ikardi i Dibala ostanu bez opcija.\nNo, sve je u nagađanju, Dibala želi da ode, ali van Italije, kao i Ikardi koji navodno čeka ponude iz Engleske, odnosno Španije...\nJasno da bi dolazak Kavanija u Atletiko ili odlazak Košte u Pariz, zatvorio vrata Ikardiju, u Engleskoj se pominjao Junajted, ali oni ne pristaju da razmene Lukakua za bivšeg kapitena Intera...


Poklon Nišu – 25 sadnica za 25 godina Forma ideale - juGmedia\nČetvrt veka poslovanja uvek je prilika da se dodatno pruži doprinos lokalnoj zajednici u kojoj se posluje. Imajući u vidu upravo važnost i značaj očuvanja zdrave životne sredine, kao i koliko drveće i zelene površine utiču na kvalitet vazduha, kompanija Forma Ideale odlučila je da, povodom 25 godina poslovanja, pokrene projekat ozelenjavanja i ulepšavanja zelenih površina u gradovima širom Srbije.\nJedan u nizu gradova gde će Forma Ideale posaditi 25 sadnica za prvih 25 godina rada jeste i Niš.\n„Drago nam je što smo u Nišu na čak tri lokacije posadili 25 sadnica i na taj način simbolično obeležili četvrt veka našeg poslovanja. Svesni smo činjenice koliko zelene površine utiču na kvalitet života ljudi u urbanim sredinama, prečišćavanje vazduha i poboljšanje zdravlja. Trudićemo se da i u narednim godinama budemo pravi partner zajednici u kojoj živimo i radimo“, izjavili su u kompaniji Forma Ideale.\nAkcija ozelenjavanja površina će biti sprovedena širom Srbije, u gradovima u kojima je Forma Ideale prepoznat kao omiljeno mesto za kupovinu nameštaja za dom.\nNikola Mirjačić (33) iz Prokuplja upecao je tokom dana kod glavnog mosta na reci Toplici soma teškog 67 kilograma i dugačkog 226 centimetara. (više…)


Grebo: Poticati okrupnjavanje preduzeća radi rasta i zapošljavanja – Fokus.ba\nGrebo: Poticati okrupnjavanje preduzeća radi rasta i zapošljavanja\nBosanskohercegovačka privreda još ni približno nije dostigla stanje u kojem se nalazila 1991. godine, tako da je BiH po nivou razvijenosti sada na samom dnu evropskih zemalja – smatra Kemal Grebo, nekadašnji dugogodišnji predsjednik Privredne komore Kantona Sarajevo i dobitnik Šestoaprilske nagrade Grada Sarajeva iz oblasti privrede.\nGrebo u intervjuu za Fenu govori o stanju privrede u BiH i Sarajevu u proteklih 25 godina, usponima i padovima, posljedicama ratnih razaranja privrednih sistema, tranziciji, privatizaciji te perspektivama privrednog razvoja.\nS obzirom na to da je u bivšoj SFRJ bio prisutan sistem dogovorne ekonomije i da se u velikom broju slučajeva reprolanac u proizvodnji značajnijih proizvoda zatvarao gotovo na cijeloj teritoriji tadašnje države ili u više tadašnjih republika, BiH je bila značajno zastupljena kako u primarnom tako i u sekundarnom sektoru.\n– U tom periodu, privrednu strukturu BiH karakterisala je bazna proizvodnja zasnovana na bogatim prirodnim resursima: proizvodnja uglja, željezne rude, boksita, olova i cinka i dr., te drveta i drvne mase, kao i proizvodnja el.energije u hidrocentralama i termoelektranama. Značajan dio te proizvodnje korišten je za proizvodnju finalnih proizvoda u drugim republikama, a manji za proizvodnju polufinalnih i finalnih proizvoda u BiH. To je uticalo na nivo ukupnog razvoja BiH i po nivou razvijenosti BiH se nalazila na predzadnjem mjestu među tadašnjim bivšim republikama – kazao je Grebo.\nU sekundarnom sektoru najzastupljenija je bila namjenska proizvodnja, izvozno orijentirana te zbog čega je BiH dugo vremena imala pozitivan bilans u robnoj razmjeni s inostranstvom, za razliku od drugih republika. Osim namjenske industrije, bila je razvijena metalurgija, mašinogradnja, metaloprerada, proizvodnja električnih mašina i uređaja, proizvodnja motornih vozila i rezervnih dijelova, proizvodnja i prerada drveta, hemijska industrija, prehrambena proizvodnja, te proizvodnja tekstila i obuće.\n– Glavni grad Sarajevo je bio najveći i najznačajniji privredni centar BiH i činio je više od 30 posto ukupne privrede BiH, posmatrajući iz ugla učešća Sarajeva u ukupnom BDP BiH. U sarajevskoj regiji (deset gradskih + 16 vangradskih općina) sa stanjem 31. decembra 1991. godine, bilo je zvanično zaposleno 220.000 osoba, od čega je 172.000 direktno u privredi. U Sarajevu je odnos zaposlenih u privredi u odnosu na zaposlene u neprivredi bio 77,5:22,5 posto i tada se smatralo da je to nepovoljan odnos i da jako opterećuje sarajevsku privredu, a radi poređenja, danas je taj omjer gotovo 50:50 posto – dodao je.\nViše od 40 posto privrede Sarajeva činila je industrija, u kojoj su dominantno mjesto imale grane metalske, drvne, prehrambene, hemijske, farmaceutske, tekstillne industrije, te proizvodnja obuće i kožne galanterije. Osim industrije, bilo je razvijeno građevinarstvo (visoko i niskogradnja te projektovanje i inžinjering), koje je imalo zapaženo mjesto ne samo na domaćem terenu nego i u inostranstvu (Na Bliskom istoku, Rusiji i Njemačkoj). Trgovina je bila na trećem mjestu, a iza nje finansijske usluge, saobraćaj i veze i dr.\nVeliki dio najvećih preduzeća bivše SFRJ bio je sa sjedištem u Sarajevu kao što su: Energoinvest, Unis, Famos, Šipad, UPI, Zrak i druga u kojima je radio najveći broj tada zaposlenih osoba.\nU Energoinvestu, Famosu, Unisu i drugim velikim preduzećima proizvodili su se proizvodi poznati u cijelom svijetu kao što su: separatori pare za nuklearne elektrane (proizvod dug više od 30 m) nisko, srednjo i visokonaponski prekidači u SF6 tehnici, armature, kuglični ležajevi SKF, mjenjači za motorna vozila ZF, teški motori, motorna vozila iz VW programa i dr. Značajan dio tih proizvoda razvijen je u naučnoistraživačkim i razvojnim institutima Energoinvesta, Unisa i dr. Veliki broj malih i srednjih preduzeća radio je u kooperativnom odnosu za ova velika preduzeća.\nGrebo je kazao da je privreda u ratu smišljeno i ciljano razarana iz više razloga.\n-Jedan od razloga jeste što je agresor imao namjeru da oslabi odbrambenu moć onog dijela stanovništva koji se nalazio na teritoriji gdje su ti privredni kapaciteti bili smješteni, a drugi je razlog bio da se onemogući povratak onih na teritorije s kojih su otišli iz bilo kojih razloga, kako bi se trajno izvršila teritorijalna i demografska podjela. Činjeni su ogromni napori, čak su mnogi i živote rizikovali kako bi očuvali i zaštitili imovinu preduzeća, ali veliki dio i to onaj najvitalniji dio sarajevske privrede, nalazio se gotovo cijeli period rata na okupiranoj teritoriji, a krajem rata imovinu tih preduzeća neprijatelj je otuđio ili namjerno uništio, kada je završetkom rata i agresije i Mirovnim sporazumom došlo do integracije grada. Za vrijeme rata, ipak je radio značajan broj preduzeća uglavnom u svrhu preživljavanja stanovništva i logistiku branilaca grada – naveo je.\nU tim trenucima, po njegovim riječima, pokazala se izuzetna sposobnost, umješnost i inovativnost sarajevskih privrednika, a iznad svega volja i hrabrost da se grad i njegovo stanovništvo, kao i borci na linijama, snabdiju onim najvažnijim prehrambenim proizvodima, posebno hljebom, lijekovima odjećom i obućom, cigaretama i dr. U tim plemenitim namjerama, veliki broj onih koji su radili u preduzećima, ustanovama, državnim institucijama i drugim organizacijama bili su ranjeni ili su izgubili život. Privredna komora Kantona Sarajevo je tim radnicima i rukovodiocima koji su dali veliki doprinos odbrani grada posvetila monografiju „Privreda u opkoljenom Sarajevu“.\nOno što je posebno karakteristično za poslijeratni period, kazao je Grebo, jeste potreba da se privreda obnovi i to u uvjetima tranzicije, a u okviru nje privatizacije.\n– Obnova i tranzicija, a posebno privatizacija, odvijala se, može se slobodno reći stihijski, bez ikakvih strategija, jasnog državnog cilja i usmjerenja. Umjesto toga, primijenjena je praksa da se tokom privatizacije otežavaju uvjeti privređivanja, zbog čega je cijena preduzeća koja su u postupku privatizacije u svakom narednom bilansnom periodu bila niža, umjesto da su uvjeti privređivanja omogućili da preduzeća dobro posluju i da njihova cijena u privatizacijskom periodu stalno raste, što bi svakako ubrzalo proces privatizacije, koji i dan-danas traje. To je dalo prostora raznim mešetarima, pogotovo u fazi privatizacije, da se neopravdano obogate i da veliki dio preduzeća unište i u njima ugase proizvodnju i tako ostave veliki broj radnika bez posla – kazao je Grebo.\nStalno produkovanje političkih kriza, naročito u posljednjih 10 godina, po njegovim riječima, stvara političku nestabilnost, te uz pravnu nesigurnost na jednoj strani odbijaju investitore da ulažu u našu zemlju, a s druge strane parlamenti troše vrijeme u jalovim raspravama o nebitnim pitanjima, umjesto životnim problemima građana, a rješenja tih problema su u pokretanju i razvoju privrede i zapošljavanju.\nJedan dio političke elite u BiH, kaže Grebo, ne želi privredni rast i razvoj, da bi dokazali tezu o neodrživosti BiH kao države. Dok se takva teza ne promijeni, nije realno očekivati ozbiljnije i pozitivnije promjene u uvjetima privređivanja u BiH.\n– Ipak, u ovom poslijeratnom periodu, bilo je i pozitivnih primjera kao što su uvezivanje Elektroprivrede i rudnika, gradnja saobraćajnica i ako ne kako je to trebalo i moglo, ali počelo je – dodao je.\nNeka preduzeća su se, dodao je, uspjela oporaviti, naročito u prehrambenoj i farmaceutskoj industriji. Poljoprivreda pokazuje znakove rasta, kao i turizam. U nekim općinama, i pored svih ovih barijera na većoj razini vlasti, lokalne vlasti su uspjele pokrenuti privredu i razvoj i tu Grebo ističe općine poput Tešnja, Gračanice, Gradačca, Goražda, te nekih hercegovačkih općina kao što su: Široki brijeg, Grude, Međugorje i Posušje.\n– Svakako, treba spomenuti i uticaj svjetske ekonomske krize iz perioda 2008. – 2010. i to baš u periodu kada je bh. privreda pokazivala izvjesne znakove oporavka, koji su nekako već malo ranije usporeni, nakon provedenih opštih izbora u 2006. godini, kada je otpočela kontinuirana produkcija političkih kriza. Tako ranjiva privreda teško je podnijela i ovaj negativan uticaj izvana, što je rezultiralo zaustavljanjem rasta privrede i povećanjem nezaposlenosti – dodao je Grebo.\nOno što nam treba, po njegovim riječima, prije svega je politička stabilnost i volja političkih subjekata da se okrenu rješavanju problema građana, a prije svega problemu zapošljavanja. Konačno se mora urediti pravosudni sistem, kojim će se garantovati veća pravna sigurnost i privrednim subjektima i građanima.\n-Neophodno je donijeti odgovarajuće strategije i konačno definisati nacionalni strateški cilj, a definitivno to je u ovom momentu zapošljavanje, da bi se prije svega zaustavio odliv mladih iz zemlje. Izgraditi institucije koje će omogućiti vlastima praćenje i obavještavanje o dostignutom stepenu realizacije donesenih strategija. Strategije bi trebalo realizovati donošenjem i primjenom mjera ekonomske politike za svaku godinu, što do sada nije bio slučaj – naveo je.\nNaglasio je značaj provođenja radikalne porezne reforme direktnih i indirektnih poreza, kao i doprinosa radi novih investicija i zapošljavanja.\nU narednom periodu, naglasio je Grebo, šansu svakako treba dati pokretanju i razvoju proizvodnje baziranu na domaćim resursima s visokim stepenom finalizacije. Sekundarni sektor u ovom trenutku i na ovom stepenu ekonomskog razvoja BiH, najveća je šansa za zapošljavanje ogromne armije nezaposlenih. Nijedna privredna oblast ne može više zaposliti nezaposlenih osoba od prerađivačke industrije, a najviše nezaposlenih u strukturi su: NK, KV, VKV i SSS, s velikim učešćem ženske radne snage.\n– Od industrijskih grana, prednost treba dati industriji prerade metala, proizvodnji energije, drvnoj, hemijskoj, farmaceutskoj, tekstilnoj i prehrambenoj industriji. Od privrednih oblasti, svakako pažnju zaslužuje građevinarstvo, šumarstvo, turizam i ugostiteljstvo, promet i komunikacije, poljoprivreda s orijentacijom na proizvodnju organskih proizvoda i ljekobilja, te finansijske, informatičke i druge usluge visokog nivoa. U turizmu su značajne razvojne šanse s obzirom na postojeće turističke resurse (prirodne ljepote, pogodna klima,kulturno-historijsko naslijeđe, banjska lječilišta, vjerska svetišta, kulturni događaji i dr.), ali uz uvjet da se izgrade savremene putne, željezničke i aviokomunikacije, dovrši deminiranje terena i ekološki osvijesti stanovništvo. Uz razvoj ostale privrede s kojom je turizam vezan mogli bi se u budučnosti očekivati značajni prihodi od turizma, te veća zaposlenost – smatra Grebo.\nI na kraju, smatra Grebo, potpuno je pogrešna pretpostavka da je budućnost bh. privrede u malim i srednjim preduzećima, u postojećim uvjetima privređivanja.\n– Mala i srednja preduzeća mogu dati svoj veliki doprinos ako su uvezana putem klastera ili drugih načina kooperacije s velikim preduzećima i izvoznicima. Inače, ako su prepušteni sami sebi u ovako neorganizovanom tržištu, nemaju veliku šansu da značajnije doprinesu razvoju zemlje, pogotovo ne ubrzanom zapošljavanju. Trebalo bi stalno podsticati okrupnjavanje preduzeća, čime bi se stvorili povoljniji uvjeti za razvoj novih proizvoda i tehnologija. To bi pokrenulo brže osnivanje mikro i malih preduzeća i njihovo međusobno, te uvezivanje sa srednjim i velikim preduzećima, a sve skupa bi uticalo na brže zapošljavanje i povećanje konkurentske i izvozne sposobnosti naše privrede – kazao je Grebo za Fenu.\nGrebo: Nagovještaj ekonomske stabilizacije Kantona Sarajevo


Gormez: Vernicima treba jedinstvo | Sandzaknews\nTurska ?e raditi na pomirenju i ujedinjenu Islamskih zajednica, rekao je u izjavi za Regionalnu televiziju predsednik turskog Dijaneta Mehmet Gormez.\nTurska ?e raditi na pomirenju i ujedinjenu Islamskih zajednica, rekao je u izjavi za Regionalnu televiziju predsednik turskog Dijaneta Mehmet Gormez. On je izrazio nadu da ?e vernici u Sandžaku I Srbiji osetiti šta zna?i jedinstvo.\n’’To je velika rana I veliki problem koji mi u Turskoj ose?amo , kako ja tako i si moji sunarodnici. Mislimo da se mora srediti, da se mora rešiti situacija, da dva brata ne smeju biti zava?ena, zbog svega toga I mi ?emo raditi na pomirenju I ujedinjenu Islamskih zajednica. Iskreno se nadam, a nadao sam se I ranije da ?e svi vernici u Sandžaku I Srbiji osetiti šta zna?i jedinstvo, šta zna?i iskrena bliskost jednih sa drugima I da ?e se pomiriti , da ?e nastaviti dalje I da ?e zajedno nastaviti svojim putem’’ rekao je Gormez za Regionalnu televiziju.


Valjevkama izmakli bodovi\nMetalac 2015 - Petrovac 26:27 (12:13)\nNisu uspele valjevske rukometašice da dođu do bodova protiv ekipe Petrovca, iako su dva minuta pre kraja imale dva gola viška. Ipak, nakon nepotrebnog prigovora sudijama, Aksentijevićeva je isključena, pa je iskusniji sastav iz Petrovca na Mlavi uspeo da napravi preokret i osvoji dva boda.\nMalobrojna publika videla je uglavnom ravnošravan duel, gde su gošće uglavnom vodile, ali ne više od tri gola razlike. Domaći tim je platio cenu neiskustvu i brzopletosti u pojedinim momentima, pogotovo onim u kojim se rešavalo pitanje pobednika.\nKod Metalca 2015 Obrenović je bila najefikasnija sa 9 golova, kapiten Cvetković postigla je 6, a Despotović 4. Pertovac je predvodila Milošević sa 7 pogodaka, dok je Milutinović postigla 6.\nU sledećem kolu Metalac 2015 gostuje lideru, ekipi Kučeva.


FIN I RAZVOJNI BIZNIS CENTAR NOVE ČLANICE – IKT Klaster Centralne Srbije\nFIN I RAZVOJNI BIZNIS CENTAR NOVE ČLANICE\nFakultet inženjerskih nauka i Razvojni biznis centar pristupili članstvu IKT Klastera Centralne Srbije\nDana 02.12.2014. godine dogovorena je saradnja na zajedničkim inicijativama između Fakulteta inženjerskih nauka u Kragujevcu i IKT klastera Centralne Srbije što je rezultiralo pristupanjem Fakulteta članstvu Klastera.\nFakultet inženjerskih nauka Univerziteta u Kragujevcu spada u grupu najuglednijih i najprestižnijih naučno-obrazovnih institucija u oblasti tehničkih nauka. Danas je to savremena naučno-obrazovna institucija sa jasno definisanom misijom, vizijom, ciljevima i programskim opredeljenjima. Fakultet je prepoznao značaj Poslovnog udruženja IKT klaster Centralne Srbije i saradnje sa istim na zajedničkim akcijama iz oblasti IKT koja predstavlja integralni deo Fakulteta i njegovih programa obrazovanja. Fakultet će predstavljati bazu kadrova koja je od krucijalne važnosti za zajedničke inicijative Fakulteta i Klastera koje se odnose na stručne prakse, zapošljavanje i osposobljavanje mladih da se stimulišu da i sami razmišljaju o pokretanju svog mikro biznisa, što je jedan od glavnih ciljeva IKT klastera. Ovi procesi će značajno biti potpomognuti zajedničkim projektima na stvaranju ambijenta u kome su ovakve intervencije moguće\nU toku iste nedelje, dana 04.12.2014. godine, nakon uspešnih pregovora, Razvojni biznis centar – RBC Kragujevac je odlučio takođe da se priključi IKT klasteru Centralne Srbije Kragujevac. Ove dve organizacije su prepoznale zajednički interes u nastupanju u zajedničkim projektima i inicijativama koje se odnose na doprinos kreiranju povoljnog ambijenta na lokalnom nivou za kreiranje novih start-up preduzeća, što predstavlja misiju obe organizacije. Mehanizam koji je usmeren na stvaranje novih radnih mesta i novih biznisa u IKT oblasti biće u potpunosti ostvaren kroz relaciju IKT klaster Centralne Srbije – Razvojni biznis centar – Biznis inovacioni centar – Univerzitet.\nDolaskom Fakulteta inženjerskih nauka i Razvojnog biznis centra dalje se doprinosi osnaživanju Klastera i kreiranju mreže institucija, firmi i organizacija koje kroz zajednički rad mogu da stvore značajan impakt kako na lokalni, tako i na regionalni razvoj čitave Centralne Srbije.\nTags: FAKULTET INŽENJERSKIH NAUKA, ICT Cluster, IKT KLASTER, Klaster kragujevac, RAZVOJNI BIZNIS CENTAR


Sutra počinje Austrijski filmski festival - Čupava Keleraba\nU nedelju 26. septembra, u 19 časova na programu je film “Stiks” reditelja Volfganga Fišera (Wolfgang Fischer). Film prikazuje transformaciju snažne žene istrgnute iz svog uljuljkanog sveta tokom jedrenja. Kada postane jedina osoba koja će priteći u pomoć grupi izbeglica u olupini na otvorenom moru, uviđa ograničenja sopstvene važnosti i empatije sopstvenog kulturnog miljea. Dok nemoćno klizi iz jedne more u drugu, shvata da nema načina da se suprotstavi okrutnostima stvarnog života. Od 21h na programu je film nagradama ovenčani film “Kraljica Cigana” reditelja Huseina Tabaka (Hüseyin Tabak), u čijem središtu je Ali, hrabra žena i samohrana majka dvoje dece i bivša profesionalna bokserka, koja radi sa trenerom i vlasnikom zapuštenog boks kluba u Hamburgu kako bi obezbedila svoju porodicu. Istrošeni bokser Tane prepoznaje njen talenat i omogućava joj povratak u igru, za šta mlada majka mora da plati visoku cenu. Kraljica Cigana je omaž istoriji bokserskog flma i hrabra je studija miljea sa hrabrom ženskom figurom koja se retko viđa u bioskopu.\nPrateća selekcija u Jugoslovenskoj kinoteci posvećena je dvema prominentnim ženama sa početaka istorije austrijske kinematografije – glumici Hedi Lamar (Hedy Lamarr) i rediteljki i producentkinji Luize Kolm-Flek (Louise Kolm-Fleck). Gost Jugoslovenske kinoteke 24. septembra biće izvršni direktor Austrijskog filmskog arhiva dr Nikolaus Vostri (u našoj javnosti poznat po zaslugama koje su dovele do pronalaženja prvog srpskog igranog filma „Karađorđe“). Dr Vostri će u razgovoru sa upravnikom muzeja Kinoteke Marjanom Vujovićem i urednicom filmskog programa Kulturnog centra Beograda Majom Uzelac govoriti na temu “Vek velikih očekivanja – Razgovor o ženama u istroji kinematografije kroz prominentne primere Austrijanki – Hedi Lamar i Luize Kolm-Flek”. Razgovor će se voditi uoči projekcije restaurirane kopije kontroverznog filma „Ekstaza“ (1933) Gustava Mahatija sa Hedi Lamar u glavnoj ulozi. Kinoteka će 25. i 26. septembra prikazati i dva američka filma sa Hedi Lamar – „Petrolej“ (1940) Džeka Konveja i „Moj špijunče“ (1951) Normana Mekleoda, u terminu od 19 sati. Prethodno će, od 17 sati, na programu biti dva filma austrijske rediteljke Luize Kolm-Flek, koja zajedno sa suprugom Jakobom Flekom potpisuje „Devojku na krstu“ (1929) i „Varšavsku citadelu“ (1930) i smatra se drugom ženom rediteljkom u istoriji kinematografije.\nFilm, umetnost i pozorišteAustrijski filmski festival, Austrijski filmski festival 2021, film, Jugoslovenska kinoteka, Kulturni centar Beograda, kulturni događaji, najava, vesti, vesti film, vesti iz filma


Nevladine organizacije pozivaju parlamentarce da usvoje zakone o reformi policije BiH - Klix.ba\n9.4.2008. u 15:49\nNevladine organizacije iz BiH, njih 12, uputile su danas otvoreno pismo predsjedavajućim poslaničkih i klubova delegata u državnom parlamentu, apelirajući na njih da dođu do političkog dogovora i usvoje zakone o reformi policije da bi se ispunio uvjet za potpisivanje Sporazuma o stabilizaciji i pridruživanju s EU (SAA).\nOrganizacije u pismu napominju da je za EU usvajanje ovih zakona uvjet koji se ne može izbjeći i sve dok je ovo pitanje otvoreno, proces evropskih integracija ostaje zamrznut za BiH.\n-Integracija u EU je najvažniji strateški cilj BiH i građani i građanke žele da vide ekonomski razvoj, jače socijalne i poslovne veze s EU, otvaranje pretpristupnih fondova, liberalizaciju viznog režima i sve druge pogodnosti koje ovaj proces donosi, naglašavaju nevladine organizacije.\nUpozoravaju da je izvjesno da će u slučaju neusvajanja policijskih zakona doći do obustave pregovora s BiH o članstvu u EU. BiH je već sada, kako ocjenjuju, po različitim pokazateljima razvijenosti na posljednjem mjestu u Evropi, a izolacija koja će uslijediti odbijanjem policijske reforme oduzet će i posljednju mogućnost da se ovaj položaj promijeni.\nOrganizacije navode da su svjesne da se sama reforma policije, kao i sve ostale koje su potrebne za bolje funkcioniranje države i poboljšanja životnih uvjeta njenih građana, moraju nastaviti, te da za nastavak reforme ovi zakoni nisu nikakva prepreka.\n-Kao poslanici i poslanice u Parlamentarnoj skupštini BiH, imate u ovom trenutku ogromnu odgovornost prema građanima i građankama BiH, te apelujemo da ovom poslu pristupite sa sviješću o važnosti postizanja dogovora koji će voditi skorom potpisivanju SAA, navodi se u otvorenom pismu.\nOrganizacije koje potpisuju ovaj apel su ACIPS, Fond otvoreno društvo BiH, Centar za policy studije CEPOS, Global Rights, Centar za promociju civilnog društva, Helsinški komitet za ljudska prava BiH, Centar "Žena i društvo", IBHI BiH - Nezavisni biro za humanitarna pitanja, Centri civilnih inicijativa, Inicijativa i civilna akcija ICVA, Fondacija CURE te Transparency International BiH.\nPobjeda konzervativaca u Južnoj Koreji\n09.04.2008. u 15:54


Ruski avioni nisu presretali izraelske iznad Libana - Sputnjik Srbija\n07:05 05 April 2020\nRuski avioni nisu presretali izraelske iznad Libana\n20:07 28.05.2018 (osveženo 20:08 28.05.2018) Preuzmite kraći link\nRuska avijacija nije učestvovala u presretanju izraelskih lovaca na nebu iznad Libana, informacije koje su objavljene u medijima nisu tačne, saopštilo je Ministarstvo odbrane Rusije.\n„Informacije koje je objavio jedan od izraelskih medija da su navodno ruski Su-34 ’presreli‘ dva izraelska F-16 u libanskom vazdušnom prostoru predstavlja diletantsku glupost“, navodi se u saopštenju Ministarstva odbrane Rusije.\nMinistarstvo je dodalo da su „višenamenski bombarderi Su-34 koji se nalaze u sastavu ruskoj avio-grupe u Siriji ne koriste za presretanje vazdušnih ciljeva i ne izvršavaju zadatke u vazdušnom prostoru Libana“.\nRanije su neki mediji pozivajući se na izraelski list „Tajms of Izrael“ saopštili da su ruski lovci-bombarderi Su-34 navodno presreli F-16 izraelskih vazduhoplovnih snaga u libanskom vazdušnom prostoru.\nMediji su naveli da se incident dogodio uprkos činjenici da strane održavaju redovne kontakte kako bi sprečile nesreće u vazduhu.\nMinistarstvo odbrane Izraela nije komentarisalo izveštaje koji su se pojavili u medijima.\nsu-34, F-16, presretanje, Liban, Izrael


Danas otvaranje “Jahorina film festivala” | Palelive.com\nPočetna Novosti Kultura Danas otvaranje “Jahorina film festivala”\nDanas otvaranje “Jahorina film festivala”\nSvečanom ceremonijom i projekcijom najnovijeg filma proslavljenog srpskog režisera Emira Kusturice “Na mliječnom putu” danas će na Palama zvanično biti otvoren 11. “Jahorina film festival”.\nZa učešće na 11. “Jahorina film festivalu”, koji će trajati do 23. septembra, prijavljeno je 978 filmova iz 66 zemalja, od čega je u zvanični program uvršteno 111 filmova iz 37 zemalja, saopšteno je iz “Jahorina film festivala”.\nNajviše filmova pristiglo je iz SAD, Kanade, Francuske, Italije, Velike Britanije i Indije, a projekcije će biti održavane na Palama – u sali Kulturnog centra i sali hotela “Damis”.\nNa festivalu će biti dodijeljene nagrade za najbolji kratki igrani i najbolji dokumentarni film u regionalnoj i međunarodnoj selekciji odvojeno, najbolji film iz BiH i Gran-pri “Jahorina film festivala” za najbolji film.\nBiće dodijeljene nagrade i za najbolje ekološke projekte u BiH, pa je u saradnji sa entitetskim fondovima za zaštitu životne sredine od 12 prispjelih prijedloga odabrano šest najboljih.\nU saopštenju se dodaje da osnovni koncept “Jahorina film festivala” proizilazi iz povoljnog geopolitičkog položaja BiH, koja se nalazi na raskrsnici puteva Istoka i Zapada.\nFestival upućuje predstavnike filmske industrije i medije iz cijelog svijeta na najnoviju lokalnu produkciju, a predstavlja nove kvalitetne filmove iz ostatka svijeta, pa je zbog svog veoma cijenjenog programskog sadržaja i jedinstvene atmosfere “Jahorina film festival” postao ključni događaj za distributere festivalskih programa, novinare i filmske stvaraoce.\n“Jedinstvena i opuštena atmosfera na Palama uvijek je puna prijatnih iznenađenja za goste u programima koji se odvijaju i van zvanične konkurencije. Festival je otvoren za javnost i poznat je po tome što, zahvaljujući činjenici da se filmovi prikazuju i na Televiziji “OSM” istovremeno sa prikazivanjem u projekcionim salama, ima potencijalno najveći broj gledalaca od svih festivala na svijetu”, saopšteno je iz “Jahorina film fetivala”.\nPrethodni članakMladić povrijeđen u saobraćajnoj nezgodi\nNaredni članakNa Romaniji pao prvi snijeg


Druga faza u pružanju podrške migrantima - ALMIT Srbija\nOd početka migrantske krize, mnoge zemlje suočile su se sa većim prilivom izbegličke populacije kojoj je bilo potrebno obezbediti različite vidove podrške – od obezbeđivanja pravne pomoći do realizacije obrazovnih aktivnosti kao jednog od mehanizama integracije.\nProjekat ALMIT – Brža integracija migranata na tržište rada kroz mapiranje veština i obuka, ima za cilj da pronađe načine za lakšu integraciju migranata na tržište rada i tokom projekta će biti osmišljeno i pilotirano više treninga i obuka iz oblasti srpskog jezika, građanskog vaspitanja i interkulturalnog učenja. Projekat se realizuje u periodu od januara 2018. do juna 2020. godine u četiri zemlje – Srbiji, Bugarskoj, Turskoj i Austriji.\nDrugi sastanak partnera u okviru ALMIT projekta održan je u Beogradu, 19. i 20. marta na kojem su prisustvovali predstavnici Univerziteta u Sofiji (Bugarska), preduzeća Zgura-M Ltd (Bugarska), Austrijskog pokreta omladinskih radnika - ÖJAB (Austrija), Opštine Šid (Srbija), Čovekoljublja (Srbija), Lokalne samouprave i Pokrajinske direkcije za obrazovanje Düzce (Turska) i Beogradske otvorene škole. Tokom sastanka predstavljeni su dosadašnji rezultati rada svih partnera, koji su imali priliku i da podele svoja iskustva, kao i da govore o izazovima sa kojima su se susreli i primerima dobre prakse.\nPored toga, predstavljeni su i planovi za realizaciju budućih projektnih aktivnosti. U narednom periodu planirano je kreiranje alata za mapiranje kompetencija na nacionalnom nivou, kao i organizacija susreta lokalnih preduzetnika i migranata koji žele da se zaposle u nekoj u zemalja partnera na ALMIT projektu.\nZa više informacija o projektu ALMIT, posetite zvaničan sajt projekta (https://almit-project.eu), i facebook stranici (https://www.facebook.com/ALMITproject )


Izvor: B92, 24.Jul.2019, 22:41 (ažurirano 02.Apr.2020.)\nPredlog novog britanskog premijera Borisa Džonsona da sporazum o Bregzitu sa EU može biti potpuno redefinisan tokom narednih meseci daleko je od realnosti.\nOvo je izjavio predsednik irske Vlade Lio Varadkar.\nTo nije nešto sto može da se dogodi "u stvarnom svetu", rekao je irski premijer, preneo je Rojters.\n"Slušajući ono što je danas rekao, stekao sam utisak da je pričao, ne samo o isključivanju ''bekstopa'' (dogovorenog zaštitnog mehanizma >> Pročitaj celu vest na sajtu B92 << koji bi značio da Severna Irska ostaje u carinskoj uniji sa Britanijom ako se ne pronađu druga rešenja), već o sasvim novom sporazumu - boljem sporazumu za Britaniju. To se neće dogoditi", rekao je Varadkar.\nPrema njegovim rečima, "svaki predlog koji predviđa da se sasvim nov sporazum sklopi za nekoliko nedelja ili meseci, potpuno je van realnog sveta".\nBritanska kraljica Elizabeta II danas je u Bakingemskoj palati, na formalnoj svečanosti, ponudila Boris Džonsonu mandat da formira Vladu, posle čega je on izjavio da će Britanija izaći iz EU 31. oktobra, "i da tu nema ako ili ali".\nNoviMagazin.rs: Džonson imenovao za savetnika kontrverznog direktora kampanje za Bregzit\nDanas: Džonson imenovao za savetnika kontrverznog direktora kampanje za Bregzit\nDanas: Evropski parlament upozorio Džonsona na posledice Bregzita bez dogovora\nNoviMagazin.rs: Evropski parlament upozorio Džonsona na posledice Bregzita bez dogovora


Saradnja Beograda i Beča usmerena na poboljšanje kvaliteta života ljudi (VIDEO) | Novinska agencija Beta\nEKONOMIJA | 07.11.2018 14:50 > 07.11 15:42\nSaradnja Beograda i Beča usmerena na poboljšanje kvaliteta života ljudi (VIDEO)\nBeograd je jedan od gradova sa kojim Beč razmenjuje iskustva o načinima poboljšanja kvaliteta života ljudi, saobraćajnoj infrastrukturi, stambenoj izgradnji, upravljanju otpadom i održivom razvoju, rekao je danas odbornik u Pokrajinskoj i Gradskoj skupštini Grada Beča Kristijan Dojč.\nOn je na konferenciji "Beograd i Beč Razvoj gradova kroz dijalog" u okviru manifestacije "Dani Beča u Beogradu" kazao da je važno na koji način će se gradovi razvijati u budućnosti jer 75 odsto stanovnika zemalja Evropske unije živi u gradovima.\n"Strategija Grada Beča zasniva se na inovacijama i poboljšanju kvaliteta života gradjana, a uključuje i brigu za starije ljude. Cilj nam je da u naše programe za budućnost unesemo i iskustva Beograda zbog geografske blizine sa Bečom, ali i zbog naših snažnih istorijskih veza", rekao je Dojč.\nPo njegovim rečima, gradovi imaju posebne izazove kada se razvijaju jer je neophodno obezbediti dovoljan broj mesta u školama i vrtićima, dobru putnu infrastrukturu, ali i pešačke i biciklističke staze.\nŠef predstavništva Grada Beča u Beogradu "Eurocomm-PR" Miloš Bogunović podsetio je da je Beč proglašen gradom u kom gradjani najkvalitetnije žive.\n"Beč želi da nauči dobre stvari od Beograda, ali i da bude naš partner u poboljšanju načina na koji Beogradjani žive. Zato ćemo u budućnosti mnoge projekte raditi po ugledu na austrijske", naveo je Bogunović.\nOn je dodao da je Beč multikulturni grad i da zbog toga mnoge značajne kompanije imaju sedišta u Beču.\nZamenik gradonačelnika Beograda Goran Vesić kazao je da u Beču živi oko 4,1 odsto Srba što je "najveći most saradnje izmedju Austrije i Srbije".\nIstakao je da izmedju te dve države postoji i značajna ekonomska saradnja jer trenutno oko 450 austrijskih kompanija posluje u Srbiji.\nPredstavljajući najvažnije investicione projekte Beograda, Vesić je kazao da je neophodno unaprediti beogradsku infrastrukturu i uspostaviti bolje saobraćajne veze i u najudaljenijim delovima Beograda.\n"Osnova naše politike je spuštanje Beograda na reku, izgradnja nedostajuće infrastrukture i korišćenje postojećeg potencijala od čak 200 kilometara obale koju želimo da upotrebimo za industrijske prostore", rekao je Vesić.\nOn je naveo da su najvažniji projekti pored reke Beograd na vodi, Blok 18, Makiško naselje, Luka Beograd i Višnjičko polje.\n"Veoma značajan projekat je izgradnja metroa u Beogradu koja će početi 2020. a omogućiće da se i ljudi koji žive 30 kilometara od centra grada na brz način prevezu do željene destinacije", naveo je on.\nPo njegovim rečima, ukupna vrednost infrastrukturnih projekata Beograda je oko 13,5 milijardi evra.\nGovoreći o projektu "Jezerski grad Aspern" Nikolaus Zumer iz Direkcije za izgradnju Grada Beča rekao je da taj projekat ima za cilj proširenje grada i izgradnju stanova za više od 27.000 ljudi.\n"Naš razvojni projekat je smešten u severozapadnom delu Beča i vredan je pet milijardi evra. Jedan od glavnih ciljeva projekta je da se smanji udeo automobila u saobraćaju jer u našem gradu i dalje veliki broj ljudi koristi to prevozno sredstvo", kazao je Zumer.\nOn je dodao da će automobilski saobraćaj u Beču do 2030. biti smanjen za 15 odsto, a time će biti smanjene emisije štetnih gasova i stvoriće se veće mogućnosti za korišćenje biciklističkih staza.\nRukovodilac Sektora za upravljanje otpadom Grada Beograda Snežana Bondžić kazala je da u Beogradu i dalje postoje zagadjenja, ali da se lokalnim planom o upravljanju otpadom koji je usvojen 2010. mogu dostići standardi i direktive EU u toj oblasti.\n"U cilju što boljeg uklanjanja otpada planiramo postrojenje za proizvodnju toplotne i električne energije i postrojenje za tretman gradjevinskog otpada. Najvažnije je preusmeravanje otpada od deponovanja", rekla je ona.\nPredstavljajući sistem upravljanja otpadom u Beču, Ulrike Volk iz Magistarskog odeljenja 48 Grada Beča kazala je da u tom gradu od 2008. postoje kontrolni organi koji brinu o tome da gradske ulice budu u potpunosti čiste.\n"Svako domaćinstvo u Beču je obavezno da koristi naše usluge otklanjanja i prerade otpada jer ne postoje privatni preduzimači koji se time bave", rekla je Volk.\nOna je kazala da se u Beču godišnje prikupi oko miliona tona otpada, a da se najveći deo prikupi preko kanti.\n"Dnevno imamo 256 vozila koji su na ulicama grada i oko 850 zaposlenih", dodala je Volk.


Početna » Marinika Tepić » Page 7\nŠefica poslaničke grupe „Klub samostalnih poslanika“ Marinika Tepić izjavila je povodom preporuka organizacije CRTA za poboljšanje rada parlamenta da nije poenta uvođenje demokratskih pravila u Skupštinu Srbije, nego povratak slobode i demokratije u celu državu.\nTepić: Ministra prosvete ne zanima što roditelji nemaju novca da školuju decu\nNaše tvrdnje da roditelji nemaju novca da bi njihova deca išla u srednju školu dobile su potvrdu u izjavi ministra prosvete Mladena Šarčevića da je “jako dobar rezultat” to što 4.000 dece nije upisalo srednju školu, izjavila je Marinika Tepić, potpredsednice Stranke slobode i pravde.\nPiše: Danas Online 9. 7. 2019.\nĐilas: Neće biti revanšizma, biće pravde\nPredsednik Stranke slobode i pravde Dragan Đilas poručio je večeras u Pančevu da neće biti nikakvog revanšizama prema svima onima koji sada šire agresiju i mržnju i maltretiraju ljude, ali da će dgovarati pred zakonom.\nOslobađanjem Crvenih beretki za pobunu, poslat je jasan signal da u ovakvoj Srbiji neće snositi posledice niko ko je imao učešće u urušavanju sistema koji je doveo do ubistva premijera Zorana Đinđića, ocenila je danas potpredsednica Stranke slobode i pravde Marinika Tepić.\nŽivković pozvao opoziciju da privremeno prekine bojkot i postavlja pitanja Vladi\nPredsednik Nove stranke Zoran Živković pozvao je poslanike opozicije koji bojkotuju parlament da dođu u četvrtak na sednicu Skupštine Srbije na kojoj će biti i članovi vlade i da im postave pitanja.\nPiše: M. R. M. 25. 6. 2019.\nPotpredsednica Stranke slobode i pravde Marinika Tepić ocenila je da je pančevačka vlast dala još jedan dokaz Evropskoj komisiji za zaključak da režim u Srbiji novcem građana finansira paradržavne medije i tabloide kojima je jedini zadatak obračun sa političkim neistomišljenicima.\nPiše: Danas Online 21. 6. 2019.\nKoliko su evrointegracije prioritet za Anu Brnabić, pokazuje njena prekjučerašnja skandalozna izjava u Londonu da kada bi joj neko predložio da sutra budemo primljeni u EU, ona bi to odbila.\nPiše: S. Čongradin 20. 6. 2019.\nNovi Sad: Lutovac, Tepić i Gajić govornici na protestu 8. juna\nPredsednik Demokratske stranke Zoran Lutovac, narodna poslanica i potpredsednica Stranke slobode i pravde Marinika Tepić i advokat Vladimir Gajić obratiće se prisutnima na protestu „Jedan od pet miliona“ u subotu, 8. juna na platou ispred Srpskog narodnog pozorišta.\nPiše: 021.rs 3. 6. 2019.\nĐilas u NS: Nema objašnjenja za ovako niske plate, osim toga da ova vlast prezire građane\nPredsednik SSP Dragan Đilas ocenio je večeras na formiranju Inicijativnog odbora ove stranke u Novom Sadu da je skandaloznoto što je Aleksandar Vučić u republički parlament danas došao da bi rekao da nema plan za Kosovo, a da su mu podršku u tome sa skupštinske galerije davali ljudi poput Milana Radoičića i Zorana Milojevića Zelje.\nPredsednik SSP Dragan Đilas poručio je večeras na formiranju Inicijativnog odbora ove stranke u Kragujevcu da je budućnost Srbije u decentralizaciji, a ne da gradovi i opštine budu žrtve “republičke vlasti koja bi sve da kontroliše”.\nU Kragujevcu je večeras održan 20. protest „1 od 5 miliona“, na kojem je poručeno da građani neće odustati od svojih zahteva i da će nastaviti proteste sve dok vlast ne prihvati dijalog sa predstavnicima građanskog protesta.\nPiše: FoNet 18. 5. 2019.


Podrška NIS-a Srpskoj matematičkoj olimpijadi | NIS\nNIS > Poslovi i karijera > Energija znanja > Podrška NIS-a Srpskoj matematičkoj olimpijadi\nPodrška NIS-a Srpskoj matematičkoj olimpijadi\nU prostorijama Matematičke gimnazije u Beogradu svečano je otvorena 11. po redu Srpska matematička olimpijada u organizaciji Društva matematičara Srbije koju je podržala kompanija NIS u okviru programa „Energija znanja“.\nSvečano je otvorena 11. po redu Srpska matematička olimpijada u organizaciji Društva matematičara Srbije koju je podržala kompanija NIS u okviru programa „Energija znanja“.\nU dvodnevnom takmičenju koje se održava 31. marta i 1. aprila, mladi matematičari boriće se za plasman na Međunarodnoj olimpijadi iz matematike, koja će ove godine biti održana u Rio de Ženeiru u Brazilu.\nNa ovogodišnjoj olimpijadi učestvuje 34 takmičara, među kojima su učenici srednjih škola širom Srbije. Pobednici će biti proglašeni početkom maja ove godine, a pored plasmana na Međunarodnoj olimpijadi, najbolje očekuje i vredna nagrada.\nSvečanom otvaranju 11. Srpske matematičke olimpijade prisustvovali su predstavnici kompanije NIS, Društva matematičara Srbije, kao i rukovodstvo Matematičke gimnazije u Beogradu. Snežana Lakićević, menadžer za saradnju sa univerzitetima, obrazovnim i naučnim institucijama ovom prilikom je u ime kompanije NIS poželela svim takmičarima puno uspeha.\nNIS u okviru programa „Energija znanja“ već petu godinu za redom podržava takmičenja u oblasti matematike, fizike, hemije i ruskog jezika za srednjoškolce. U cilju promocije prirodnih nauka, kompanija je do sada u saradnji sa nadležnim društvima podržala 26 olimpijada znanja iz oblasti prirodnih nauka i pružila šansu talentovanim pojedincima da predstave svoje znanje na Međunarodnim olimpijadama.\nKao kompanija koja veliku pažnju poklanja ulaganju u obrazovanje, NIS je u 2016. godini postao prva kompanija u Srbiji koja je za svoj doprinos unapređenju kvaliteta obrazovanja dobila „Svetosavsku nagradu“ koju dodeljuje Republičko ministarstvo prosvete, nauke i tehnološkog razvoja.


NATO neće reagovati povodom verskih pitanja! - Rezidencija\nNATO neće reagovati povodom verskih pitanja!\nUprkos pokušajima Podgorice da u spor oko Zakona o slobodi veroispovesti koji je izazvao velike proteste građana Crne Gore uvuče NATO, “u Vašingtonu i Briselu se do sada drže prilično suzdržano”, piše “Politika”.\nList ocenjuje da Podgorica nije uspela da uveri saveznike u alijansi da nema ničeg spornog u tom zakonu i da je, kako je rekao crnogorski ministar odbrane Predrag Bošković, izložena hibridnom ratu koji protiv nje vodi Srbija.\nList “Politika” saznaje da su pokušaji Podgorice da iznudi veći angažman NATO-a u pomenutoj situaciji, kao njena članica, odbijeni sa obrazloženjem da “alijansa neće reagovati povodom verskih pitanja”.\nCIA: Rusija jedna od glavnih prenji\nTramp: Napraviću najmoćnije nuklearno oružje na svetu!


Misija Međunarodnog monetarnog fonda (MMF) pozitivno je ocenila rezultate druge revizije stend baj aranžmana iz predostrožnosti sa Srbijom i najavila da će se o mogućnosti povećanja plata u javnom sektoru i penzija razgovarati u novembru, tokom sledeće posete misije.\nMinistar finansija, Dušan Vujović, ocenio je da su razgovori sa MMF uspešno završeni, da su rezultati dobri, a ekonomija raste.\n"Od skoro verovatnog bankrota došli smo do sređenih finansija, do unapređena u fiskalnom deficitu i prešli smo od resecije u pozitivan rast ekonomije", rekao je Vujović na zajedničkoj konferenciji sa predstanvicima MMF.\nOn je naveo da najteži zadaci u strukturnim reformama tek predstoje, kao i da treba završiti privatizaciju preduzeća, promeniti nivo efikasnosti javnih preduzeća i reformisati državu.\nŠef misije MMF-a, Džejms Ruf, rekao je da će dogovor postignut s vlastima u Srbiji tokom dvonedeljne posete misije morati da odobri Izvršni odbor MMF-a sredinom oktobra.\nPrema njegovim rečima, fiskalni rezultati su dobri, deficit je niži nego što je projektovano, poboljšana je naplata prihoda, ali su investicije u zemlji niže nego što se očekivalo.\nRuf je pohvalio to što je postignuta finansijska i fiskalna stabilnost u zemlji, tako da će se tokom sledeće posete MMF-a u novembru 2015. razgovarati o tome u kojoj meri trajno povećanje budžetskih prihoda može da bude iskorišteno za povećanje potrošnje u 2016. godini.\nGovoreći o strukturnim reformama i o državnim preduzećima, Ruf je izrazio zadovoljstvo što vidi da je došlo do veće discipline uplata u državnom sektoru, istakavši da u narednom periodu država mora da "ojača primenu reformi u sektoru državnih, javnih preduzeća, i to pored ostalog putem privatizacije, restrukturiranja i stečaja".\nIzvor: Vebsajt Blic, 01.09.2015.


To je agenciji APA izjavio ministra Linhart nakon telefonskog razgovora sa američkim kolegom.\nOn je ukazao da je približavanje Zapadnog Balkana EU bila tema razgovora, u kojem je Blinken pozdravio snažnije angažovanje Austrije u regionu.\nNaš je zajednički interes da EU i SAD budu u regionu prisutne i da koordinisano deluju, istakao je Linhart. Takođe, Blinken je zahvalio Austriji na organizovanju nedavne konferencije o budućnosti Belorusije, a dva ministra su ocenila da se ne sme popustiti ucenama režima Aleksandra Lukašenka.\nIsto tako Blinken je zahvalio Austriji na tome što je domaćin razgovora o iranskom nuklearnom programu. Linhart je naglasio da se u te razgovore, nako višemesečne pauze, mora ući sa realističnim očekivanjima.\nBrzi prodori, kaže, se ne mogu očekivati.\n''Jasno je, međutim, da dalji razvoj iranskog nuklearnog programa, suprotno sporazumu, predstavlja razlog za zabrinutost, zbog čega bi dogovor trebalo postići što pre. Ako se u tome ne uspe, onda bi realnost mogla preteći sporazum'', upozorio je Linhart.


Solo koncert benda Riblja Čorba – 40 godina sa Vama – Fotkaj KG\nSolo koncert benda Riblja Čorba – 40 godina sa Vama\n17 aprila, 2018 21 aprila, 2018 Admin Aktuelnosti, Društvo, Koncerti, Muzička dešavanja\nPoštovana publiko, evo još jednog kvalitetnog dešavanja u 2018. godini. Pozivamo Vas na solo koncert jednog od naslavnijih bendova sa ovih prostora. Imamo čast da ćemo povodom obeležavanja 40 godina benda ugostiti legendani rok bend Riblja Čorba.\nOvaj događaj smo zakazali za 20. april u hali Park Kragujevac.\nPreostale ulaznice možete kupiti u svim WinWin prodavnicama širom Srbije kao i na sajtovima www.sumadijafest.com i www.ddtickets.rs dok će u Kragujevcu ulaznice biti u kafeu Nemam Ve De.\nCena karata od 900 dinara ostaje na snazi do isteka zaliha .\nGosti koncerta biće kragujevački bend Epilog Oficijalni i beogradski Orvel69.\nUlaz će biti otvoren od 19 časova,a u prodaji na ulazu biće 100 karata za kupce koji dolaze iz inostranstva i koji u svojim gradovima nisu imali prodajna mesta. Nakon isteka zaliha od 100 karata ulaz će biti omogućen samo posetiocima koji su kupili karte u pretprodaji.\nNa dan koncerta cena karte biće 1000 dinara ukoliko bude mesta.\n40 godina bora corba hala Park koncert kragujevac riblja corba rock bend\nTribodelic 2 u Čaurnici\nMarko Stamatović otvorio svoju 23. izložbu fotografija


Iako niko ne želi potpuno da isključi mogućnost da papi Benediktu bude upućen poziv da dođe u Niš, “mali ili gotovo nikakvi izgledi”, trenutno je najprecizniji odgovor upućenih u Srpskoj, ali i Ruskoj crkvi na pitanje da li će to i biti učinjeno.\nStav episkopata SPC isti je kao i ranije: pre eventualne posete pape Srbiji trebalo bi da se rasvetli uloga katoličkog klira u vreme Drugog svetskog rata. I to je glavni kamen spoticanja. Srpska i Katolička crkva vode već godinama živ i plodan teološki dijalog, ali s druge strane istorijske okolnosti za sada su preveliko breme. Postizanje konsenzusa u SPC opterećuje i činjenica da Rimokatolička crkva još nijednom nije iskazala spremnost da se kritički odredi prema ulozi svog klira, ali i Vatikana. Umesto toga, Stepinac je proglašen blaženim, a najsvežiji primer je zvanični poziv katoličkog sveštenstva u Hrvatskoj na molitvu za „generale koji su u Hagu“. Najjednostavnije rečeno, Katolička crkva nije pokazala spremnost da se kritički odredi niti oprema daljoj, niti prema bližoj prošlosti.\nPatrijarh srpski Irinej, koji je čovek dijaloga, još pre svog ustoličenja rekao je da ne vidi problem da papa dođe u Srbiju, ali je i uvek naglašavao da ima mnogo toga o čemu bi dve crkve imale da razgovaraju i reše. Takođe, poglavar SPC nikada nije rekao da će poziv biti upućen, već da se to razmatra i da je za takvu odluku potreban Sabor.\nU izjavi za medije patrijarh kaže da “gorka iskustva iz prošlosti, stradanja našeg naroda u minulim ratovima, logoru u Jasenovcu i drugim stratištima u Hrvatskoj jesu velika rana i bacaju veliku senku na naše odnose sa Rimokatoličkom crkvom”. Patrijarh dodaje da su to su “teške i neprebolne rane i da bi se prešlo preko toga, što bi bilo dobro, potrebna je velika duhovna i moralna snaga, ali i čvrsto obećanje da se slično neće ponoviti”. Ali i ističe:\n- Senka koja sada postoji ne bi trebalo da bude večita prepreka u našim odnosima. Moramo da tragamo za načinom da istorijske probleme i nesporazume prevaziđemo i da izazove novog vremena rešavamo na hrišćanskim, jevanđeljskim, osnovama, ako ne jedinstveni, ono bar nezaraćeni.\nPoglavar SPC je rekao i da će se potražiti mišljenje “braće sa Istoka”.\nDruga strana prepreke dolasku pape jeste činjenica da SPC ipak ne može sama doneti tu odluku. U Nišu bi trebalo da se okupe svi pravoslavni poglavari. Prema saznanjima “Blica”, Ruska crkva smatra da još nije vreme za susret svih pravoslavnih poglavara i pape, a Niš nije mesto. I ima za ovakav stav dvojak razlog. Prvi u odnosima Patrijaršije u Moskvi sa Katoličkom crkvom vezani su za probleme oko postavljanja katoličkih episkopa u Rusiji. Drugi, čini se ne manje bitan, u činjenici da Ruska crkva nastoji da sve više preuzme primat, i to na mnogim poljima.\nTamošnja crkva je poslednjih godina intenzivirala kontakte sa Vatikanom i sve više pokušava da preuzme „zastavu“ od Vaseljenjske patrijaršije koja, naravno, i dalje održava tradicionalno dobre odnose sa Vatikanom. Međutim, iako peta po redu, Ruska crkva je, grubo rečeno, najrelevantnija u pravoslavnom svetu jer ima najveći broj vernika, episkopa i sveštenstva i ona jednostavno gradi i svoju novu ulogu u pravoslavnom svetu. To podrazumeva i da želi da pokaže da ona preuzima dijalog sa rimokatolicima.\nMeđutim, činjenicu da Patrijaršija u Moskvi smatra da još nije vreme nikako ne treba shvatiti da se protivi dijalogu i kontaktima s papom. Naprotiv, komunikacija je čak značajno intenzivnija u vreme sadašnjeg patrijarha Kirila, nego u vreme počivšeg Alekseja. Mitropolit Ilarion koji je pre nekoliko dana bio u Patrijaršiji u Beogradu boravio je i u Vatikanu.\nOno što zbližava Pravoslavnu i Katoličku crkvu su u moderno vreme i realne potrebe i ciljevi: između ostalog, činjenica da „raste“ agnostičko društvo, da se hrišćanski temelji pokušavaju urušuti globalizmom, ali i nadiranje islama. Susret pravoslavnog i katoličkog sveta u Nišu, međutim, po oceni većine upućenih je mogućnost za zbližavanje i, kako dodaju, to bi mogao biti dokaz da hrišćanstvo nadvladava istorijske okolnosti, politička i ideološka shvatanja.\nPatrijarh srpski Irinej smatra da je izuzetna prilika da se obeleži 17 vekova od donošenja Milanskog edikta cara Konstantina, baš u Nišu, u kojem je rođen veliki vladar. On kaže da je edikt događaj od izuzetnog značaja za istoriju hrišćanstva i za razvoj hrišćanske kulture.\n- To bi bila dobra prilika da se na jednom mestu okupe predstavnici svih hrišćanskih zajednica, prilika da se objektivno analizira minula prošlost i sagleda put u budućnost - ističe patrijarh SPC.


Značajna podrška članica CEDC inicijative zemljama Zapadnog Balkana - CdM\nZnačajna podrška članica CEDC inicijative zemljama Zapadnog Balkana\nGeneralni direktor Direktorata za politiku i planiranje odbrane u ministarstvu odbrane, Rajko Pešić učestvovao je na online sastanku ministara odbrane inicijative Odbrambene saradnje zemalja Centralne Evrope (CEDC), u organizaciji ministarstva odbrane Republike Slovenije u okviru njihovog jednogodišnjeg predsjedavanja.\nPešić istakao je značaj podrške članica CEDC inicijative zemljama Zapadnog Balkana u procesu evropskih i evroatlantskih integracija, ocjenjujući da samo zajedničkim naporima i podrškom možemo graditi stabilnu, bezbjednu i prosperitetnu Evropu. Imajući u vidu da su u fokusu CEDC inicijative savremeni bezbjednosni izazovi, Pešić je naglasio potrebu jačanja, ne samo nacionalnih, već i zajedničkih kapaciteta za suočavanje sa nepredvidivim bezbjednosnim prijetnjama. Zahvalio se Republici Sloveniji, koja je, uprkos pandemiji izazvanoj virusom COVID-19, uspjela da održi kontinuitet, organizovanjem brojnih online sastanaka i radionica posvećenih civilno-vojnoj saradnji u slučaju prirodnih i vještački izazvanih katastrofa, vojnoj mobilnosti, implementaciji Rezolucije 1325 – Žene, mir i bezbjednost , saopšteno je iz ministarsva odbrane Crne Gore\nPešić je istakao ostvarenu, odličnu bilateralnu saradnju Crne Gore sa državama članicama CEDC inicijative i predložio nove modele multilateralne saradnje, naglašavajući obuke i vježbe u domenu HBRN zaštite, kao i pružanje pomoći civilnim institucijama u borbi protiv pandemije. Govoreći o hibridnim prijetnjama, naglasio je važnost spriječavanja širenja dezinformacija i izgradnje kapaciteta za suočavanje sa sajber napadima.\nUpoznao je sagovornike sa doprinosom koji Crna Gora daje međunarodnim misijama EU Navfor Atalanta u vodama Adenskog zaliva i EUTM u Maliju. On je na kraju iskazao uvjerenje da je angažovanje Zapadnog Balkana u okviru Zajedničke bezbjednosne i odbrambene politike EU važan instrument za rješavanje zajedničkih bezbjednosnih izazova.\nInicijativa Odbrambene saradnje zemalja Centralne Evrope osnovana je 2010. godine, a članice su: Austrija, Češka, Mađarska, Hrvatska, Slovenija i Slovačka, dok Crna Gora, od marta 2016. godine, učestvuje u radu inicijative, u formatu CEDC+, u čijem sastavu su i Albanija, Sjeverna Makedonija, Srbija, Bosna i Hercegovina i Kosovo, zaključuje se u saopštenju ministarstva odbrane\nTagsCentral Europe Defence Cooperation (CEDC) Online format Rajko Pešić sastanak ministara odbrane


2015-02-24 HAG/DEN HAAG\nOdbrana Gorana Hadžića, bivšeg premijera SAO Istočna Slavonija, je od Sekretarijata suda zatražila da psihologu Pritvorske jedinice UN zabrani svaki dalji kontakt sa optuženim.\nRazlog za takav zahtev leži u razmeni koju je Hadžić navodno imao sa holandskom doktorkom tokom oporavka od prve faze hemoterapije, propisane kao tretman moždanog tumora. Nakon što joj je prilikom prve posete rekao da "se oslanja na veru u Boga koja mu je potpora u borbi protiv tumora", psiholog mu je navodno poručila da "prikupi duhovnu energiju i iskoristi veru u Boga kako bi našao snage da prisustvuje suđenju".\nOdbrana smatra da je ovakav "ukor" krajnje "neprimeren" pa čak i "nasilan, imajući u vidu Hadžićevo ranjivo stanje". Branioci se pitaju zbog čega se psiholog "bavi Hadžićevim učešćem u postupku" i da li je to učinila na nečiji zahtev. U situaciji kada medicinski tretman neizlečivog moždanog tumora ostavlja teške posledice po Hadžića, takav pritisak psihologa je, navodi se, "izvan njene ekspertize, neprofesionalan i pravno neprihvatljiv".\nU istom dokumentu, odbrana ukazuje da su u izveštaju lekara Pritvorske jedinice UN, pogrešno interpretirane Hadžićeve reči. Na pitanje lekara kako se oseća, Hadžić je navodno odgovorio "prilično dobro" što je, po odbrani, bio odraz njegove učtivosti a ne pravo stanje njegovog zdravlja.\nOdbrana na kraju, ukazuje da je odsustvo psihologa koji govori srpski jezik, "ozbiljan propust" u pružanju podrške i nezi koja je na raspolaganju Hadžiću u "ovo, teško vreme".\nSuđenje Hadžiću za zločine protiv čovečnosti i kršenja zakona i običaja ratovanja u Istočnoj Slavoniji i kasnije Republici Srpska Krajina je prekinuto u oktobru, na početku dokaznog postupka odbrane. Hadžiću je u novembru dijagnostikovan moždani tumor i propisana mu je hemoterapija koja bi trebalo da se nastavi krajem ovog meseca. Hadžić je, u međuvremenu, tražio hitno puštanje na privremenu slobodu, ali se veće još nije izjasnilo tom zahtevu. Prema izveštaju eksperata koji su, na zahtev veća, pregledali medicinsku dokumentaciju, Hadžić "ni na koji način ne može da učestvuje u postupku" a, barem za sada, ne daje ni saglasnost da se suđenje nastavi u njegovom odsustvu.\nTV Tribunal 662\nDOKAZ NA TANJIRU: Otkud riba na petrovdanskoj trpezi?\nHADŽIĆ NA ČEKANJU: Privremena sloboda, suđenje ili nešto treće?\nPRESRETNUTI RAZGOVORI: Stoku prikupiti - ljude pobiti


Šefica Lancije o stanju i budućnosti te marke - Auto Republika\nVeć duže vreme priča se o tome šta čeka Lanciju nakon spajanja FCA i PSA. Prema prvim informacijama koje je dao Karlos Tavarez, prvi čovek francuske grupacije, cilj je da ne bude gašenja brendova. Šefica Lancije, Antonela Bruno, govorila je o trenutnom stanju kod ovog proizvođača i kratkoročnim planovima za budućnost.\nNažalost, zahvaljujući lošem upravljanju FCA Lancia je od nekadašnje reli ikone spala na samo jedan model – Ypsilon, koji se prodaje isključivo na italijanskom tržištu. Samo po sebi, to su već svi preduslovi za nestanak ovog legendarnog brenda, no Lancia i model Ypsilon pokazali su se značajno žilavijim nego što se to mislilo.\nYpsilon ne samo da uspešno opstaje u Italiji, već je u jednom trenutku prethodne godine imao bolju prodaju od čitave game Alfe na matičnom tržištu. Odlični rezultati beleže se i ove godine, jer je u prvim mesecima Ypsilon bio drugi najprodavaniji automobil u Italiji.\nOvaj gradski mališan posebno je popularan kod pripadnica nežnijeg pola, koje čine čak 70% kupaca. „Ypsilon je oduvek mali, elegantan i originalan. Tokom svoje karijere imao je više od 30 specijalnih izdanja, što je posebno doprinelo dobrom prodajnom rezultatu“, kaže šefica Lancije – Antonela Bruno.\n„Više od petine prodatih primeraka Ypsilona od 2011. godine otpada na specijalna izdanja. Ovaj model uspeo da je održi svoj DNK, uprkos dugoj karijeri“, navodi Bruno.\nPrva žena italijanske marke najavila je da će Lanciijin jedini model uskoro dobiti i hibridne varijante, poput bratskih modela Fiata (500 i Panda). „Ne očekujem da će hibridizacija bitno promeniti cenu Ypsilona, ali očekujem da nam mnogo pomogne u vezi sa smanjivanjem flotne emisije štetnih gasova“, rekla je šefica Lancije.\nAntonela Bruno ističe i da je Lancia jedna od marki koje su postale ekološki osvešćene, davno pre „novog zelenog talasa“ u automobilskoj industriji. „Lancia nudi CNG i LPG pogone koji zapravo imaju udeo u našoj prodaji veći od 35%“, kaže izvršna direktorka brenda sa Apeninskog poluostrva.\nKada je u pitanju spajanje sa PSA grupacijom, Bruno nije želela da daje precizne podatke. „Lancijini rezultati govore sami za sebe. Imamo svoju ciljnu grupu i očigledno je da smo ostvarili dobru povezanost sa istom“, zaključila je gospođa Antonela Bruno.\ntags: Antonela Bruno FCA lancia Lancia Ypsilon\nprevious U pripremi Lexusova verzija Toyote Yaris Cross?\nnext Renault sprema seču knezova, i Talisman među ugroženima


Održan Međunarodni simpozijum o ekološkom menadžmentu u Boru | Energetski portal Srbije\nOdržan Međunarodni simpozijum o ekološkom menadžmentu u Boru\nNa Borskom jezeru proteklog vikenda održan je Međunarodni simpozijum o ekološkom menadžmentu u organizaciji Tehničkog fakultet u Boru, Mašinskog fakulteta Univerziteta u Zenici i Birkenfeld Kampusa Univerziteta u Triru u Nemačkoj.\nProdekan za nauku i međunarodnu saradnju Tehničkog fakulteta u Boru gospođa Dragana Živković u intervjuu za Tanjug izjavila je da ovaj simpozijum ima za cilj da poveže stručnjake iz različitih zemalja koji se bave ekologijom i tokovima materijala, kao i zaštitom životne sredine.\nProfesor Tehničkog fakulteta u Boru gospodin Ivan Mihajlović za Tanjug je rekao da je simpozijum odlična prilika za predstavljanje novih ideja, kao i da je njegov cilj da se ono što se nekada smatralo otpadom upotrebi kao alternativni izvor za dobijanje metala.\nNa Međunarodnom simpozijumu o ekološkom menadžmentu učestvovali su stručnjaci iz Srbije, Nemačke, Rusije, Poljske, Bugarske, Bosne i drugih zemalja, a predstavljeno je više od 40 stručnih radova na temu ekologije i korišćenja otpadnih metala.\nOvaj simpozijum finansirala je Vlada Savezne Republike Nemačke.\nMeđunarodni simpozijum o ekološkom menadžmentu


Direktorka "Pošte" Mira Petrović napala je kolegu, optužujući ga da je plaćen da bi podrivao njen rad u tom javnom preduzeću gde je za vreme njenog mandata dobit smanjena za šest miliona evra.\nKako saznaje "Blic", na sastanku u centralnoj zgradi "Pošte" pred deset najviših rukovodilaca Petrovićeva je osula paljbu na Zorana Pavlovića, predsednika Samostalnog sindikata poštanskih radnika, tvrdeći da dobija novac da bi organizovao proteste i pozivao radnike da se udruže protiv nje.\n- Usred sastanka direktorka se Pavloviću direktno obratila rečima "znam ko vas je platio za protest". Iznenađeni Pavlović je insistirao na odgovorima na pitanja ko ga je platio, kada i koliko, ali je direktorka ćutala. Tek na Pavlovićevu konstataciju da će je tužiti, samo je odgovorila "tužite" - priča izvor "Blica". Dodaje i da je Pavlović pre neki dan presavio tabak i da od direktorke zbog povrede ugleda i časti u tužbi traži naknadu od 200.000 dinara.\nNaš izvor dodaje da to nije prvi put kako se loši rezultati koje direktorka postiže u "Pošti" prevode na politički teren. Ministar bez portfelja i lider Partije ujedinjenih penzionera Milan Krkobabić žestoko je branio Petrovićevu na Vladi u novembru prošle godine u jeku protesta nezadovoljnih radnika "Pošte". On je tada čak izneo sumnju da su neke stranke umešale prste u proteste radnika da bi se sa čela "Pošte" uklonila Petrovićeva, koja je visoki funkcioner njegove partije.\nPetrovićeva je inače u "Pošti" počela da radi kao sekretarica, a pre dolaska u fotelju direktora bila je specijalna savetnica Krkobabića za platu od 186.588. dinara.\nAko smo toliko uspešni, zašto kriju rezultate\nZoran Pavlović tvrdi da je istina potpuno drugačija od one koju predstavlja direktorka.\n- Protesti i organizovanje radnika su posledica lošeg ekonomsko-socijalnog položaja zaposlenih u preduzeću. Ako smo tako uspešni kao što to pokušava predstaviti gospođa Petrović, kojoj je mandat v. d. direktora istekao pre devet meseci, zašto se rezultati poslovanja kriju i od njenih saradnika. U poslednjih 16 godina u Pošti prvi put nije javno objavljen izveštaj o poslovanju za 2017. godinu kao ni plan poslovanja za 2018. Po prvi put mesečni izveštaji o poslovanju preduzeća postali su "tajna" ne samo sindikatima nego i članovim poslovodstva - ocenio je Pavlović za "Blic".\ntužba protiv Mire Petrović


"ŠERIFOVIĆ JE NAPRAVILA OZBILJAN FAUL" Đorđe David osuo paljbu po Mariji koja je podržala diskvalifikovanu Vanju Knežević\nĐorđe David prokomentarisao je diskvalifikaciju Vanje Knežević iz "Zvezda Granda", te naveo da se ne slaže sa odlukom svoje koleginice iz žirija Marije Šerifović, koja je podržala Vanju.\n- Apsolutno sam na strani žirija i produkcije i nikad u životu se neću dovesti u situaciju da bilo kog kandidata stavim ispred bilo kog člana žirija. Ulaskom u ovo takmičenje ovi mladi ljudi mnogo očekuju, ali ne da nisu naivni i nevini, već i te kako znaju šta rade i sa 16 godina. Ako to pokušaju da zloupotrebe, tu bitku će izgubiti u svakom slučaju. Oni dobro znaju gde ulaze i da sve što im mi kažemo kao žiri je med i mleko u odnosu na ono što ih kasnije čeka u poslu. Mi još i biramo reči - rekao je Đorđe David za "Kurir", a potom se osvrnuo na Mariju, koja je kao mentorka stala na stranu svoje kandidatkinje.\n- Tačno, Marija je stala na stranu svog kandidata, i to smatram njenim ozbiljnim faulom, ali to je moje lično mišljenje. Ja se nikad ne bih tako poneo - rekao je muzičar.\nVANJA NIJE U POTPUNOSTI OTPISANA Diskvalifikovana je iz "Zvezda Granda", a novi potez produkcije iznenadio je mnoge\nPodsetimo, Vanja je mnoge oduševila svojim nastupom u pretposlednjoj emitovanoj emisiji, kada je pevala pesme "Što te nema" i "Bitanga i princeza", međutim nije se svima dopao njen performans, zbog čega je naišla na oštre komentare pojedinih članova žirija.\nNakon toga, mnogi su rešili da stanu na stranu mlade pevačice, te je ona dobijala poruke podrške koje je delila na svom Instagram storiju, posle čega je diskvalifikovana.\nVIDEO: Đorđe David o pretnjama\n"NE TRAŽIMO DEVOJKE KOJE ROKAJU HAMBURGERE": Đorđa Davida optužili da je mizogen: "Dođu sa ovolikim stomacima - pupak im ko volovsko oko"


Visoko tehnološki napad\nŽelimo da Vas obavestimo o novoj vrsti visoko tehnološkog napada koji se u poslednje vreme pojavio u našoj zemlji i okruženju.\nNaime, elektronske poruke se šalju sa lažnom adresom pošiljaoca a navodno u ime neke od banaka koje posluju u našoj zemlji. Imejlovi naizgled deluju uobičajeno i sadrže standardne poruke i obaveštenja, sa ciljem da se korisnik obmane i otvori zaražen prilog koji se u poruci nalazi. Neke od lažnih poruka imale su formu obaveštenja o navodnom deviznom prilivu, dostavljanju izvoda, dnevnih izveštaja i dr. dok su se u prilogu poruka nalazili zaraženi fajlovi sa ekstenzijama .pdf, .iso, .zip. i dr. Poruke se šalju najčešće nasumično na veliki broj elektronskih adresa, često i korisnicima koji nemaju račune u bankama čija imena se zloupotrebljavaju u porukama.\nSavet je da mejl poruke koje vam stižu u ime banke u kojoj nemate otvoren račun, kao ni eventualne priloge ili hiper linkove koji se mogu nalaziti u tim porukama ne otvarate, te da ovakve mejlove ignorišete. Obaveštavamo sve klijente, ali i korisnike računara i mobilnih uređaja da banka nije pošiljalac ovakvih poruka, niti su podaci o adresama primalaca potekli iz našeg sistema. Uvidom u detalje o pošiljaocu poruka moguće je videti prave adrese sa kojih se ovakvi mejlovi šalju, za koje napominjemo da nisu u vlasništvu banke.\nNacionalni CERT, Udruženje banaka Srbije i banke rade na identifikaciji pošiljalaca poruka, iznalaženju rešenja kako bi se ovakve poruke u budućnosti sprečile i mole građane da se pridržavaju preporuka dobre prakse po pitanju zaštite računarskih sistema i postupanja sa spam, fišing i ostalim vidovima malicioznih poruka.\nNaš savet Vam je kako biste se zaštitili da:\nAko ste primili imejl sa prilogom (atačmentom) od nepoznatog pošiljaoca ne otvarajte prilog.\nAko ste primili imejl sa prilogom od osobe koju znate, ali od koje ne očekujete takav imejl, ne otvarajte prilog. Kontaktirajte tu osobu (telefonom ili u novom imejlu, nikako na „reply“!) da proverite da li vam je stvarno poslala imejl.\nNe klikćete na linkove u imejl porukama od nepoznatih pošiljalaca i ne ostavljajte podatke na web/internet stranama na koje vode ti linkovi.\nUkoliko dobijete ovakve i slične imejl poruke, pozovete Info centar banke na brojeve telefona 0700 480 400 ili 021 4800 400 ili da se putem imejla obratite na našu adresu: infocentar@otpbanka.rs\nVaša OTP banka Srbija a.d. Novi Sad\nUkoliko imate neka pitanja, pišite nam na adresu: infocentar@otpbanka.rs


Vučić i Micotakis su sinoć razgovarali o bilateralnim odnosima, situaciji u regionu i evropskom putu Srbije.\nPredsednik Vučić je zamolio premijera Micotakisa da Grčka ne menja svoj stav o nepriznavanju samoproglašene nezavisnosti Kosova, istakavši da je to za Srbiju od presudnog značaja, navedeno je u saopštenju.\n"Srpski i grčki narod vezuje iskreno prijateljstvo. Hvala na podršci koju pružate Srbiji na evropskom putu, kao i na podršci dijalogu Beograda i Prištine. Moja molba je da Grčka ne menja svoj stav o nepriznavanju samoproglašene nezavisnosti Kosova jer je to za Srbiju od presudnog značaja". - predsednik Vučić sastao se u Njujorku sa predsednikom vlade Grčke Kirjakosom Micotakisom.\nPremijer Micotakis je istakao da Grčka podržava dijalog, ali da smatra da mu jednostrani potezi ne doprinose, kao i da Grčka neće promeniti svoj stav kada je u pitanju priznanje samoproglašene države Kosovo, piše u saopštenju.\nPredsednik Srbije je istakao da srpski i grčki narod vezuje iskreno prijateljstvo, naglasivši da je neophodno raditi na jačanju ekonomske saradnje.\nOn je zahvalio Grčkoj za podršku koju pruža Srbiji na evropskom putu, kao i na podršci dijalogu Beograda i Prištine.\nVučić je upoznao premijera Micotakisa sa problemima koji su nastali nakon odluke Prištine da uvede takse na uvoz robe iz Srbije.\nPredsednika Srbije je čestitao premijeru Micotakisu pobedu na izborima i izrazio nadu da će uspeti da sprovede ambicioznu agendu koju je postavio pred svoju Vladu.\nVučić se u Njujorku sastao i sa direktorkom za Zapadnu Evropu, Zapadni Balkan i Tursku u Spoljnopolitičkoj službi EU Anđelinom Ajhorst.\nDelimično zvaničan, ali uvek prijateljski susret sa Anđelinom Ajhorst, direktorkom za Zapadnu Evropu, Zapadni Balkan i Tursku u Spoljnopolitičkoj službi EU (EEAS).\n- Delimično zvaničan, ali uvek prijateljski susret sa Anđelinom Ajhorst - napisao je Vučić na svom Instagram profilu, gde je postavio i fotografije susreta.\nVučić boravi u Njujorku povodom jesenjeg zasedanja Generalne skupštine Ujedinjenih nacija.\nVučić: Nastavljamo taktičku borbu za KiM, ako dobijemo sporazum donećemo stratešku odluku\nVučić sutra nastavlja posetu Grčkoj\n"RUSI MORAJU DA ODIGRAJU SVOJU ULOGU NA KOSOVU" Otvoreno je podržao podelu, a sada ima OPOMENU ZA EU i tiče se Rusije i Amerike\nDemokratija u Srbiji je na udaru samoproklamovanih lidera opozicije koji pozivaju na bojkot izbora, ističe predsednik Aleksandar Vučić za briselski portal Euroaktiv i dodaje da se na taj način uskraćuje pravo građanima na političku zastupljenost.\nMinistar Stefanović reagovao na izjavu Marinike Tepić o Zakonu o nestalim bebama: "Ni deca nisu sveta tema za deo opozicije"\nPotpredsednik Vlade i ministar unutrašnjih poslova, Nebojša Stenović, reagovao je na izjavu Marinike Tepić koja je komentarisala sutrašnje vandredno zasedanje u Skupštini Srbije, povodom Predloga zakona i utvrđivanju činjenica o statusu novorođenje dece za koju se sumnja da su nestala iz porodilišta u Srbiji.\nPredsednik Srbije Aleksandar Vučić sastaće se danas sa ambasadorom Ruske Federacije u Beogradu Aleksandrom Bocan-Harčenkom, saopšteno je iz kabineta predsednika Srbije.\nDačić izjavio saučešće turskom kolegi povodom zemljotresa\nPrvi potpredsednik Vlade i ministar spoljnih poslova Ivica Dačić razgovarao je telefonom sa ministrom spoljnih poslova Turske Mevlutom Čavušogluom, kome je izjavio saučešće povodom zemljotresa koji je pogodio Tursku i ljudskih žrtava koje je odneo.\nPovodom odluke Nebojše Zelenovića da izlazi na lokalne izbore u gradu u Šabcu u kom je i gradonačelnik, neke stranke, kao i političari javno su reagovali na njegovu odluku.\nGeneralni sekretar Lige socijaldemokrata Vojvodine (LSV) Bojan Kostreš pozdravio je danas odluku stranke Zajedno za Srbiju (ZZS) da izađe na lokalne izbore u Šapcu i ocenio da je izlazak na izbore jedini način da se opozicija suprotstavi aktuelnoj vlasti.\nLinta: Tražiti od Sarajeva da odustane od iskopavanja srpskih grobova\nPredsednik Odbora za dijasporu i Srbe u regionu Skupštine Srbije Miodrag Linta izjavio je da je važno da Ministarstvo spoljnih poslova Srbije uputi protest nadležnima u Sarajevu i traži da odustanu od skandalozne i anticivilizacijske namere uklanjanja posmrtnih ostataka Srba.\nŠefica kancelarije Evropske unije u Prištini Natalija Apostolova, izjavila je danas da očekuje skoro ukidanje taksi i da joj je to na nedavnom sastanku potvrdio i premijer privremenih kosovskih institucija Aljbin Kurti.\nIzgoreo automobil u Pančevu (VIDEO)\nŽALBA Apelacioni sud razmatra presudu Šarićevoj grupi


NIS pustio u rad sistem za proizvodnju nafte – Nadlanu.com\nKIKINDA, 19. avgusta 2010. (Beta) – Naftna industrija Srbije pustila jeu četvrtak u rad sistem za proizvodnju nafte "Šabačka" na naftnom ležištu "Kikinda Varoš", koji će omogućiti povećanje proizvodnje i iskorišćenje nafte na tom ležištu.\nKIKINDA, 19. avgusta 2010. (Beta) – Naftna industrija Srbije pustila jeu četvrtak u rad sistem za proizvodnju nafte “Šabačka” na naftnom ležištu “Kikinda Varoš”, koji će omogućiti povećanje proizvodnje i iskorišćenje nafte na tom ležištu.\nUkupna vrednost investicija je četiri miliona evra, a očekuje se proizvodnja oko 300 tona nafte i oko 40 miliona kubnih metara gasa u narednih 15 godina.\nPrvi put u Srbiji biće ugrađen automatski merni uređaj predviđen za periodično merenje količne nafte i gasa.\nZamenik generalnog direktora Gaspromnjefta za istraživanja i proizvodnju Boris Ziljberminc je kazao da se radi prvi put u Srbiji primenjuju nove tehnologije i da veruje da će ovakvih projekata biti sve više.


Prema njenim rečima, ako se u porodici rodi peta beba, dobiće najverovatnije iste one uslove kao i četvrta, odnosno do desete godine po 18.000 dinara mesečno.“U narednoj će iznos biti i veći. Uz dosadašnje mere, u samo prvih devet meseci ove godine, u Srbiji je rođeno 356 beba više nego prošle godine. Zato će budžetom za 2020. godinu biti predviđeno izdvajanje više novca za pomoć roditeljima koji dobiju drugo i peto dete”.\nU poslednje tri godine je sve veći broj žena koje rađaju, a zaposlene su. Takođe, među majkama koje imaju troje dece, svaka četvrta ima fakultet. U Srbiji ima i oko 130.000 samohranih roditelja, a mnogi od njih i ne znaju svoja zakonska prava, recimo, da radno vreme ne mora biti fiksno, da može da se bira smena, da može da se radi od kuće. Istraživanje je pokazalo da ne treba menjati normativu, već da treba edukovati zaposlene.\nJasmina Mihnjak, iz udruženja "Bebac", kaže za “Novosti” da se jako dugo priča o promenama, ali bez nekih konkretnih rešenja.\n“Nadležni su negde i priznali svoju grešku i uvideli kakve je loše efekte doneo Zakon o finansijskoj podršci porodicama sa decom. Međutim, nakon raznih spekulacija, nakon raznih obećanja i dalje nije došlo do izmene tih spornih tačaka koje su oštetile brojne porodice u Srbiji.\nZa više od 13.000 mama, mesečna naknada za porodiljsko i trudničko bolovanje umanjena je, spornim odredbama Zakona o finansijskoj podršci porodicama sa decom, za po nekoliko hiljada dinara. Pojedinim ženama primanja su sada niža i za 20.000 dinara.


Back REPORTAŽE AKTUELNO EXIT fondacija pokreće uređenje dela Petrovaradinske tvrđave\nponedeljak, 11 jun 2018 22:30\nMisija EXIT fondacije je da unapredi i sačuva Petrovaradinsku tvrđavu, kao najznačajniji istorijski, kulturni i turistički objekat Novog Sada. Predsednik UO EXIT fondacije, Ivan Petrović, smatra da je jedan od osnovnih zadataka Exitove društvene odgovornosti briga o Petrovaradinskoj tvrđavi:\nEXIT godinama unazad radi na promociji Tvrđave u cilju njenog postavljanja kao istaknute kulturno-istorijske turističke destinacije u Evropi. Aktuelni radovi samo su jedan u nizu koraka koji će u narednom periodu biti preduzeti da simbol Novog Sada i EXIT festivala dobije novi sjaj.\nDirektor Zavoda za zaštitu spomenika kulture Novog Sada, mr Siniša Jokić, napomenuo je da se sveobuhvatni konzervatorsko-restauratorski radovi na obnovi Male stražare na Hornverku Petrovaradinske tvrđave rade prema projektu koji je izradio Zavod za zaštitu spomenika kulture Grada Novog Sada:\n- Projekat je prvenstveno predvideo sanaciju krova i fasada, ali i uređenje enterijera, kao i neposredne okoline popravkom trotoara i odvoda atmosferske vode. Stražara je jedna od tri ukupno sačuvane u okviru granica ovog kulturnog dobra, te je njena obnova utoliko značajnija za Petrovaradinsku tvrđavu - obavestio je mr Simiša Jokić.


9 Avg 2008 - 00:39 Noviteti Link\nPosle 32 godine proizvodnje i 12 miliona primeraka u dosadašnjim izdanjima, Ford je ove godine predstavio potpuno novu generaciju svog predstavnika u B segmentu – novu Fiestu.\nKao što se odmah primećuje, nova Fiesta je u stvari serijska verzija koncept automobila Verve iz septembra prošle godine, što znači da je Fiesta napustila konzervativni dizajn prethodnika i dobila daleko oštriji i dinamičniji izgled, u skladu sa aktuelnim Fordovim "kinetičkim" dizajnerskim rečnikom (već primenjen na modelima kao što su S-MAX i novi Mondeo). Najupečatljiviji je prednji deo automobila, koga karakteriše veliki trapezoidni centralni otvor za vazduh u braniku, veoma uska maska i izdužena svetla. U svakom slučaju, ovakva Fiesta ima sve šanse da preuzme veliki deo tržišta već etabliranim igračima B segmenta, poput Fiata Grande Punto, Renault Clia, Peugeota 207, VW Pola, Opel Corse, Škode Fabije itd.\nU Fordu najavljuju da nova Fiesta putnicima nudi prostraniju i komforniju unutrašnjost sa kvalitetnijim materijalima i višim nivoom kvaliteta obrade (ovde i podatak da je zapremina prtljažnika 295 litara). Ipak, najviše oduševljava sam izgled enterijera koji je praktično preslikan iz pomenutog Verve koncepta. Nova Fiesta biće takođe i globalni auto, jer će se prodavati ne samo na Starom kontinentu, već i na tržištima Azije i Severne Amerike.\nFiestu će (u početku) pokretati paleta od tri benzinska i dva dizel motora sa rasponom snage od 60 do 120KS. Najmanji benzinac ima zapreminu od 1,25 litra i dolazi u verzijama sa 60 i 80KS, sledi 1,4 litarski agregat sa 91KS, a na vrhu je 1,6 litarski Ti-VCT motor sa 120KS. Od dizelaša na raspolaganju će biti 1,4 i 1,6 litarski TDCi motori sa 68, odnosno 90KS.\nIpak, iz ove palete posebno se izdvajaju dve varijante: sportska Fiesta Zetec S (na nekim tržištima Sport) i ekonomična Fiesta ECOnetic.\nDok ne stigne verzija ST (a jednog dana možda i RS), Fiesta Zetec S predstavlja najsnažniji model u gami nove Fieste i raspolaže sa novim 1,6 litarskim Duratec Ti-VCT motorom od 120KS. Ovde je zanimljivo primetiti da je Ford prilikom promocije Fieste na ovogodišnjem salonu automobila u Ženevi naveo da ovaj motor razvija 115 konja. Kako bilo, trovratna Fiesta Zetec S od 0 do 100 km/h ubrzava za 9,9 sekundi, dok joj potrošnja iznosi 5,9 litara na 100 km (dosadašnjoj Fiesti Zetec S sa 100KS do 100 km/h treba 10,7 sekundi a troši 6,5 litara).\nFiesta Zetec S se i vizuelno razlikuje od ostalih verzija, a to u praksi znači novi aero body kit, koji podrazumeva modifikovane branike, izraženije pragove, veći zadnji krovni spojler, kao i aluminijumske točkove i doteranu unutrašnjost (dvobojna sportska sedišta, aluminijumske dekoracije, koža na upravljaču, ručici menjača i ručnoj kočnici).\nFord je na nedavnom salonu automobila u Londonu, pored Focusa RS, održao i premijeru nove Fieste ECOnetic.\nOznaka ECOnetic kod Forda označava modele, koji se odlikuju redukovanom emisijom CO2 i smanjenom potrošnjom goriva, a to u slučaju ovakve Fieste znači da je emisija CO2 manja od 100 grama po kilometru (tačnije, iznosi 98 g/km), dok je kombinovana potrošnja 3,7 litara dizela na 100 km. Ovaj rezultat je postignut po već oprobanom receptu, tačnije poboljšanom aerodinamikom automobila (uključujući i spušteno ogibljenje), reprogramiranom elektronskom kontrolnom jedinicom motora, gumama sa manjim otporom kotrljanja (dimenzija 175/65R14) i revidiranim petostepenim manuelnim menjačem.\nFiestu ECOnetic pokreće1,6 litarski TDCi turbo-dizelaš od 90KS (sa DPF filterom čestica čađi), što je dovoljno za ubrzanje do 100 km/h od 12,3 sekunde i najveću brzinu od 178 km/h.\nProdaja Fieste ECOnetic počinje krajem ove godine i to po ceni, koja u Velikoj Beritaniji iznosi 11.845 funti (15.160 evra) za trovratnu verziju, odnosno 12.445 funti (15.930 evra) za model sa 5 vrata.\nŠto se cena ostalih Fiesti tiče, one u zapadnoj Evropi za benzince počinju od 11.250 evra (osnovna trovratna verzija sa 60KS, model sa 5 vrata je skuplji za 750 evra), dok dizelaši startuju od 14.500 evra.\nčitanja : 4388